Kurniawan Arahkan Pemain Sabah Rantai Konate, Faisal Untuk Kekang Terengganu

Prestasi semasa Terengganu FC yang belum mencatatkan sebarang kekalahan selepas empat perlawanan Liga Super nyata tidak dipandang enteng ketua jurulatih Sabah, Kurniawan Dwi Yulianto.

Justeru, untuk melayan kunjungan Terengganu, Kurniawan melakukan ‘homework’ yang khusus bagi memastikan pasukannya dapat mengutip mata daripada pasukan pelawat pada aksi kelima Liga Super di Stadium Likas, malam tadi.

Mengulas mengenai perlawanan tersebut, jurulatih kelahiran Indonesia ini melakukan rombakan terhadap formasi pasukannya dengan menerapkan sistem 4-3-3 berbanding 3-5-2 yang dimainkan sebelum daripada perlawanan ini.

Pertahanan tengah Korea, Park Tae-su diubah ke posisi defensive midfield. Tujuan utamanya adalah untuk membolehkan Sabah merantai perancang serangan Terengganu, Makan Konate yang kini sudah mencipta empat bantuan gol buat rakan sepasukannya.

Selain itu, pemain sayap lincah yang mampu memporak-porandakan barisan pertahanan, Faisal Halim tidak terkecuali daripada diberikan perhatian yang khusus oleh Kurniawan.

Untuk mematikan bola berbahaya daripada pemain berusia 23 tahun ini, Kurniawan meletakkan fullback yang laju supaya dapat menandingi kepantasan larian Faisal.

“Kita tahu bahawa otak serangan Terengganu dari Makan Konate, saya kenal betul pemain ini kerana lama main di Indonesia,

“Makanya, kita cuba plot Park untuk main di (posisi) defensive midfield, kita pakai (formasi) 4-3-3 tetapi Park ada situ,

“Saya tugaskan (dia) untuk selalu cuba dekat dengan Makan Konate sehingga dia tidak dapat berleluasa untuk pegang bola,

“Kemudian, kita juga cuba untuk menukar left back kerana kita tahu Faisal ini sangat laju, stok yang ada hanyalah Dendy (Lowa) dan Alto (Linus) yang punyai kecepatan di belakang,

“Jadi kita cuba swap mereka untuk bermain di fullback.” katanya selepas daripada perlawanan semalam.

Ternyata percaturan tersebut membuatkan skuad berpangkalan di pantai timur itu bergelut untuk menembusi benteng Sabah. Mereka juga tidak dapat memainkan corak permainan hantaran pendek dan penguasaan bola sepertimana kebiasaannya.

Sabah pula bijak mengambil peluang yang terhidang untuk melancarkan serangan. Serangan yang dilakukan mereka berhasil memberikan kemenangan 2-1 hasil jaringan Levy Madinda dan Sam Johnson pada babak pertama.

Manakala gol saguhati pasukan Terengganu hadir menerusi penyerang importnya, Jordan Mintah pada minit ke-79.

Untuk makluman, ini juga merupakan kemenangan pertama yang dicatatkan Sabah dalam saingan Liga Super musim ini. Ketika ini mereka menghuni tangga ke-10 liga dengan rekod 4 mata.

Featured Image: Terengganu Football Club


Syukor Burger Bakal Dijual Di Stadium Negeri Perak

Jenama burger tempatan yang diusahakan oleh Syukor Majid iaitu Syukor Burger akan turut dijual di gelanggang rasmi skuad berjulukan The Bos Gaurus iaitu Stadium Perak.

Perkembangan itu hadir menerusi pemiliknya yang mendedahkan sedang berada dalam fasa perbincangan dengan pihak pengurusan Perak FC untuk menjadikan perusahaannya sebagai Rakan Burger Rasmi bagi skuad berkenaan.

“Kalau ada rezeki, first match, 25 Februari nanti, Syukor Burger bakal menceriakan Stadium Negeri Perak.” tulisnya di laman sosial.

Difahamkan, hasrat Syukor untuk memperluaskan penjualan jenama burger miliknya ke Stadium Perak hadir selepas sambutan menggalakkan oleh para peminat bola sepak di Stadium Darul Aman ketika majlis pelancaran jersi baharu Kedah Darul Aman FC, pada Sabtu lalu.

Ketika majlis pelancaran terbabit, Syukor Burger menawarkan set yang merangkumi burger beserta air minuman ringan pada harga RM10. Ianya mendapat sambutan yang memberangsangkan selain memberikan pengalaman baharu buat pengunjung stadium menikmati burger yang berbaloi tahap kesedapan dan harganya.

Untuk makluman semua, Syukor Burger merupakan Rakan Rasmi Gold buat skuad berjulukan Sang Kenari bagi tahun 2023.


Video: Jaringan Voli Dion Cools Bawa FK Jablonec Ke Pusingan 3 Piala Czech

Pertahanan kacukan skuad kebangsaan, Dion Cools tidak menunggu lama untuk memberikan impak kepada pasukan baharunya, FK Jablonec.

Baru sahaja diumumkan menyertai kelab terbabit Isnin lalu, Dion Cools berhasil menembus masuk kesebelasan utama ketika pasukannya turun menentang pasukan divisyen ketiga, Motorlet Praha dalam aksi Pusingan 2 Piala Czech.

Bukan itu sahaja, kepercayaan yang diberikan oleh ketua jurulatih, David Horejš dibalasnya dengan menjaringkan gol voli yang cukup cantik setelah menerima hantaran lambung daripada rakan sepasukan, Housky sekitar minit 17’.

Jaringan sulung Dion Cools bersama FK Jablonec!!! pic.twitter.com/pk3YoMvmPC

— Hafiz Omar (@hvfizomvr) September 14, 2022

Gol tersebut bukan sahaja menjadi jaringan sulungnya bersama kelab berjulukan Galacticos ini bahkan dalam kancah bola sepak Republik Czech itu sendiri.

Selain itu, Dion Cools juga dapat beraksi penuh tanpa ditukarkan oleh ketua jurulatihnya sepanjang permainan.

Selepas jaringannya itu, tiga rakan sepasukannya, Jakub Martinec, Honza Chramosta dan Jan Chramosta berjaya menambah satu gol masing-masing.

Jaringan-jaringan tersebut telah membantu FK Jablonec menamatkan perlawanan dengan keputusan yang cukup bergaya 4-0 sekaligus membolehkan mereka mara ke Pusingan 3.

Untuk pengetahuan semua, saingan Piala Czech atau nama komersilnya, Piala Mol merupakan kejohanan bola sepak kalah mati seumpama saingan Piala FA di Malaysia.


Sukan SEA 2023: Filipina Bantai Skuad Badminton Wanita Negara 3-0 Di Suku Akhir

Acara badminton berpasukan wanita di temasya Sukan SEA 2023 menyaksikan skuad negara mengulangi kekalahan di peringkat suku akhir sama seperti edisi lalu. Ulangan itu terhasil apabila tumpas mengejut 0-3 kepada skuad Filipina, sebentar tadi.

Dalam aksi tersebut, Malaysia memulakan pertarungan dengan menurunkan pemain ranking ke-138 dunia, Tan Zhing Yi bagi menentang perseorangan ranking ke-184 dunia, De Guzman Mikaela Joy. Pertarungan itu berpihak kepada De Guzman dengan kemenangan “straight set” 24-22 dan 21-18 memastikan Filipina mendahului 1-0.

Pertarungan kedua diteruskan dengan pertembungan melibatkan gandingan Low Yeen Yuan-Valeree Siow (ranking ke-76) bertemu Alyssa Ysabel-Thea Marie (ranking ke-122). Malaysia sekali lagi menanggung kekalahan apabila Yeen Yuan-Valeree tumpas menerusi tiga set permainan yang berkesudahan dengan skor 22-20, 19-21 dan 24-22 sekaligus membolehkan Filipina mendahului 2-0.

SEA Games 2023 Score Update

Quarterfinals: Women’s Team (Philippines 2 – 0 Malaysia)Alyssa Ysabel LEONARDO/Thea Marie POMAR 🇵🇭 vs LOW Yeen Yuan/Valeree SIOW🇲🇾 : 22-20 19-21 24-22#Badminton #BadmintonAsia #SEAGames2023 pic.twitter.com/Q90h2Wqm9x

— Badminton Asia (@Badminton_Asia) May 8, 2023

Seterusnya, pertarungan diteruskan dengan pemain negara yang menghuni ranking ke-308 dunia, Siti Nurshuhaini menentang penghuni ranking ke-540 dunia, Maria Bianca Ysabel. Ternyata Nurshuhaini yang merupakan naib juara saingan Antarabangsa Belanda 2022 dan naib juara Terbuka Czech 2021 turut sama tidak mampu mengekang kemaraan Filipina.

Dalam pertarungan tersebut, Nurshuhaini juga menanggung kekalahan di tangan lawannya apabila tumpas secara “straight set” dengan skor 16-21 dan 18-21 sekaligus mengesahkan kekalahan 0-3 Malaysia serta tersingkir daripada acara ini.

Sebagai rekod, dalam temasya Sukan SEA 2021 Vietnam yang lalu, skuad wanita Malaysia tumpas di peringkat yang sama di tangan skuad tuan rumah dengan keputusan 1-3.

SEA Games 2023 Score Update

Quarterfinals: Women’s Team (Philippines 3 – 0 Malaysia)MARIA BIANCA YSABEL Carlos 🇵🇭 vs Siti NURSHUHAINI 🇲🇾 : 21-16 21-18#Badminton #BadmintonAsia #SEAGames2023 pic.twitter.com/YcE1uVU0QS


Ini Logo Melaka FC Yang Akan Beraksi Di Liga M3

Pertengahan November lalu, Presiden Persatuan Bola Sepak Melaka (MAFA), Datuk Wira Nur Azmi Ahmad mengumumkan Melaka Football Club (Melaka FC) menjadi nama dan identiti baharu yang akan mewakili Melaka dalam kancah bola sepak tempatan dengan menyertai Liga M3 2023.

Menerusi laman sosial rasmi milik kelab berkenaan, logo Melaka FC pula diperlihatkan kepada orang ramai pada hari ini.

Logo itu menampilkan motif pokok yang dipercayai pokok Melaka – sesuatu yang sinonim dengan negeri Melaka – berwarna hijau yang berlatarbelakangkan perisai bulat berwarna biru gelap.

Selain itu, ia diapit pula dengan tulisan “MELAKA” dan “FOOTBALL CLUB” berwarna putih di atas dan bawah perisai itu masing-masing dengan latar belakang berwarna merah.

Rekaan yang menempatkan tulisan terbabit mirip kepada logo sebuah kelab terkenal di Liga Perdana Inggeris (EPL) iaitu Manchester United.

Setakat ini, Melaka FC belum memperkenalkan lagi barisan kejurulatihan dan para pemainnya untuk mengharungi saingan Liga M3 kelak.

Sebagai tambahan, pada pertengahan November lalu, Presiden MAFA turut berkongsikan pasukan baharu ini diletakkan sasaran untuk mendapat promosi ke saingan Liga Super 2024 kelak.

Featured Image: Melaka Football Club


Piala Sudirman 2021: Skuad Muda Malaysia Kejutkan Indonesia Tempah Tiket Separuh Akhir

Siapa sangka Malaysia yang dibarisi oleh majoriti pemain-pemain muda berhasil melakukan kejutan untuk menempah tiket ke saingan separuh akhir kejohanan Piala Sudirman 2021.

Itulah yang dilakukan oleh skuad negara apabila berjaya menumpaskan pasukan pilihan, Indonesia dengan keputusan 3-2 pada peringkat suku akhir di Energia Areena, Vantaa, Finland pada awal pagi tadi.

Kisah Malaysia mara ke pentas separuh akhir bermula dengan pasangan beregu lelaki, Aaron Chia-Soh Wooi Yik mudah menumpaskan regu nombor satu dunia, Marcus Gideon-Kevin Sanjaya Sukamuljo secara ‘straight set’ 21-12 dan 21-15 untuk memberikan mata pertama.

A spectacular rally as Malaysia 🇲🇾 are off to racing start. Follow the action on: https://t.co/HAplroMP3U#SudirmanCup #Vantaa2021 #RaiseARacket 🏸 pic.twitter.com/dNE1Kk6SET

Bagaimanapun, perlawanan kedua yang melibatkan kategori perseorangan wanita memihak kepada Indonesia walaupun Kisona Selvaduray memberikan persembahan terbaiknya. Dia terpaksa akur tumpas kepada Gregoria Mariska Tunjung dengan keputusan 20-22, 21-18 dan 19-21.

Pada perlawanan ketiga, kapten pasukan, Lee Zii Jia berhasil meletakkan Malaysia kembali mendahului di hadapan dengan menumpaskan Anthony Sinisuka Ginting yang juga pemenang pingat gangsa Olimpik 2020 secara ‘straight set’ 21-11 dan 21-16.

Hard luck! But proud to both of you Pearly Tan & M. Thinaah!#SokongMalaysia#PialaSudirman2021 pic.twitter.com/tuC2fEXUU2

Perlawanan keempat melibatkan kategori beregu wanita. Pearly Tan-M. Thinaah turun selaku regu ke-19 dunia perlu berhadapan dengan regu ke-6 dunia merangkap pemenang pingat emas Olimpik 2020, Greysia Polii-Apriyani Rahayu.

Saingan sengit diberikan oleh Pearly-Thinaah namun ianya tetap berpihak kepada Greysia-Apriyani dengan keputusan 20-22, 21-17 dan 18-22 sekaligus membolehkan Indonesia kembali mengikat Malaysia 2-2.

Perlawanan terakhir melibatkan pertembungan beregu campuran menjadi penentu kepada pasukan manakah yang layak ke peringkat separuh akhir kejohanan.

Di sinilah, regu muda campuran negara, Hoo Pang Ron dan Cheah Yee See turun ke gelanggang tanpa rasa takut dan malu untuk berhadapan dengan ke-4 dunia, Praveen Jordan dan Melati Oktavianti.

Malaysia 🇲🇾 makes history in Vantaa!  #SudirmanCup #Vantaa2021 #RaiseARacket 🏸 pic.twitter.com/7ls6Ya5WbT

Dengan segala keringat dan kesungguhan yang diberikan di dalam gelanggang, pasangan Pang Ron-Yee See berhasil menumpaskan lawannya dengan keputusan 21-19, 9-21 dan 21-16 sekaligus mengesahkan kemaraan skuad negara ke pentas separuh akhir.

Untuk makluman semua, kejayaan mara ke peringkat separuh akhir ini menyamai pencapaian terbaik skuad negara pada kejohanan Piala Sudirman 2009 yang berlangsung di Guangzhou, China.

Malaysia have beaten Indonesia for the first time ever in the Sudirman Cup history.Indonesia have lost a Sudirman Cup Quarter Final tie for the second time since 2-3 loss to China in 2013.#SudirmanCup2021

Sebagai tambahan, kemenangan yang dicatatkan ke atas Indonesia ini juga pertama kali dalam sejarah buat pasukan Malaysia sepanjang beraksi dalam kejohanan Piala Sudirman ini.

Sementara itu, menanti Malaysia di peringkat separuh akhir ialah Jepun. Perlawanan ini dijadualkan berlangsung pada jam 9 malam ini.


FAM & Joma Lancar Barangan Rasmi MPFL – Berharga RM99

Persatuan Bola Sepak Malaysia (FAM) dan Joma Malaysia tampil melancarkan barangan rasmi Malaysia Premier Futsal League (MPFL) bagi musim 2023 dalam satu majlis yang berlangsung di Wisma FAM, pada hari ini.

Barangan rasmi tersebut berupa jersi keluaran Joma yang hadir dalam dua variasi dengan diletakkan tanda harga RM99. Dimaklumkan jersi terbabit boleh didapati di rangkaian cawangan Sports Direct serta kedai-kedai menjual barang futsal terpilih bermula 18 Februari nanti.

Pelancaran barangan rasmi itu menyaksikan kerjasama antara FAM dan Joma Malaysia yang diangkat menjadi penaja bola rasmi saingan MPFL 2023 diteruskan bagi tahun kelima.

“Kehadiran barisan penaja-penaja di dalam kempen MPFL 2023 dan MFC 2023 adalah amat berharga buat kami di FAM di mana sokongan Joma Malaysia ini merupakan satu peluang keemasan untuk FAM meluaskan lagi jenama MPFL dan MFC di dalam pasaran tempatan terutama sekali di dalam kalangan peminat-peminat muda.”

“Saya berharap komitmen Joma Malaysia ini dapat menjadi inspirasi kepada syarikat-syarikat swasta di luar sana untuk bekerjasama bersama FAM dalam misi membangunkan arena futsal negara,” kata Exco FAM merangkap Pengerusi Jawatankuasa Penajaan dan Pemasaran FAM, Dato’ Sri Shahril.

Dalam majlis yang sama, FAM turut mengumumkan bola Joma FIFA Pro Grafity II menjadi bola rasmi bagi pertandingan Piala Futsal Malaysia (MFC) 2023 yang akan bermula Ogos hingga September sejurus berakhirnya saingan MPFL 2023.

Untuk makluman semua, saingan MPFL 2023 disertai oleh 14 buah pasukan yang dibahagikan kepada dua kumpulan iaitu Kumpulan A dan B. Ianya bakal membuka tirai pada 18 Februari kelak.

Featured Image: Football Association of Malaysia


Terbuka Swiss: Ng Tze Yong Mara Ke Pusingan 16 Bertemu Jonatan Christie

Tiada masalah buat perseorangan muda negara, Ng Tze Yong untuk mengalahkan pemain Jerman, Fabian Roth yang menghuni ranking ke-206 dunia di Pusingan 32 saingan Terbuka Swiss 2022.

Tze Yong yang menghuni ranking ke-46 dunia berjaya mengalahkan pemain berusia 26 tahun itu secara ‘straight set’ dengan skor 21-16 dan 21-15 dalam tempoh masa 47 minit permainan.

YONEX Swiss Open 2022MS – Round of 3221 21 🇲🇾Tze Yong NG🏅16 15 🇩🇪Fabian ROTH

🕗 in 47 minutes https://t.co/8a5UBp7HqO

— BWFScore (@BWFScore) March 23, 2022

Untuk makluman semua, ini merupakan pertarungan sulung melibatkan Tze Yong dan Fabian di pentas antarabangsa.

Sementara itu, kemenangan ini membolehkan Tze Yong menempah tiket kemaraan ke peringkat seterusnya iaitu Pusingan 16 di pentas berstatus Jelajah Dunia Super 300 BWF ini.

Menantinya di pusingan berikutnya adalah pemain Indonesia, Jonatan Christie merangkap pilihan keempat untuk menjuarai kejohanan ini. Jonatan atau dikenali sebagai Jojo mara selepas menumpaskan pemain Perancis, Thomas Rouxel di Pusingan 32 sebentar tadi.


Terbuka Malaysia: Beregu Campuran No.5 Dunia Singkir Pang Ron-Mei Xing

Penglibatan beregu campuran, Hoo Pang Ron dan Teoh Mei Xing dalam kejohanan Terbuka Malaysia 2023 – Jelajah Dunia Super 1000 BWF – hanya bertahan setakat peringkat Pusingan 16 sahaja.

Gandingan semula pemain berusia 24 dan 25 tahun masing-masing itu terpaksa melupakan kejohanan yang berlangsung di Axiata Arena ini selepas disingkirkan oleh penghuni ranking kelima dunia, Thom Gicquel dan Delphine Delrue.

PETRONAS Malaysia Open 2023XD – R16             🇫🇷Thom GICQUEL🏅21 13 21 🇫🇷Delphine DELRUE🏅             🇲🇾HOO Pang Ron18 21 12 🇲🇾TEOH Mei Xing

— BWFScore (@BWFScore) January 12, 2023

Pang Ron-Mei Xing tumpas kepada pasangan tersebut menerusi tiga set permainan yang berkesudahan dengan skor 18-21, 21-13 dan 12-21 dalam tempoh 62 minit permainan di Gelanggang 2.

Dengan kemenangan ini, beregu dari Perancis ini dapat meneruskan kemaraan ke peringkat suku akhir.

Menanti mereka di peringkat terbabit adalah samada beregu China merangkap penghuni ranking pertama dunia, Zheng Si Wei-Huang Ya Qiong atau beregu Malaysia, Goh Soon Huat-Shevon Jemie Lai.

Featured Image: Badminton Association of Malaysia


Mufti: Jual Beli Pemain Bola Dibenarkan Syarak – Tidak Menyerupai Sindiket Pemerdagangan Manusia

Perpindahan Neymar dari FC Barcelona menyertai Paris Saint-Germain (PSG) pada tahun 2017 mencipta sejarah sebagai pembelian paling mahal dalam sejarah bola sepak dunia dengan melibatkan yuran perpindahan sebanyak €222 juta.

Selain daripada pembelian melibatkan Neymar, ada beberapa lagi pembelian yang melibatkan yuran perpindahan mega seperti Kylian Mbappe ke PSG (€180 juta), Jao Felix ke Atletico Madrid (€126 juta) Philippe Coutinho ke Barcelona (€120 juta), Antoine Griezmann ke Barcelona (€120 juta) dan banyak lagi.

Dengan perpindahan ini, kelab yang membeli dapat menggunakan khidmat pemain tersebut untuk mengharungi saingan liga masing-masing. Manakala kelab yang menjualnya pula mendapat keuntungan dari segi kewangan lebih-lebih lagi sekiranya pemain yang dijual itu ditandatangani dengan kos yang lebih murah sebelum ini.

AL-KAFI #1864: HUKUM JUAL BELI PEMAIN BOLA SEPAK https://t.co/qh8tLLfAWM pic.twitter.com/stnPGiKZQJ

— Pejabat Mufti Wilayah Persekutuan (@pejabatmuftiwp) April 1, 2022

Namun begitu, adakah pembelian dan penjualan melibatkan pemain-pemain bola sepak ini dibenarkan oleh agama Islam. Bukankah jual beli tubuh badan manusia dilarang dalam agama? Persoalan ini diutarakan kepada Mufti Wilayah Persekutuan (WP).

Dijelaskan oleh mufti, jual beli pemain bola sepak bukan menyerupai sindiket pemerdagangan manusia, dan bukan pula terdiri atas akad jual beli sebagaimana namanya. Akan tetapi, ia terdiri atas kontrak sewa dan upah, dan ia sememangnya dibenarkan menurut syarak.

Jelasnya lagi, aktiviti pemerdagangan orang bermaksud segala perbuatan yang melibatkan pemerolehan atau pengekalan tenaga kerja atau perkhidmatan seseorang melalui paksaan.

Manakala untuk jual beli atau pertukaran pula tidak menggambarkan berlakunya pemerdagangan manusia. Ini kerana ianya tidak terdapatnya unsur eksploitasi ataupun paksaan di dalamnya. Sebaliknya, ia secara sukarela untuk mengikat kontrak dengan sesebuah kelab bola tersebut.

Pembelian itu pula dilakukan sebagai cara untuk memberikan kompensasi atau bayaran ganti rugi kepada kelab asal pemain tersebut bagi tujuan penamatan kontrak pemain tersebut dengan kelab asal mereka.


Terbuka Czech: Gandingan Baharu Teoh Mei Xing-Anna Cheong Raih Kejuaraan Pertama

Pasangan beregu wanita yang baru sahaja digandingkan oleh Persatuan Badminton Malaysia (BAM), Teoh Mei Xing dan Anna Ching Yik Cheong berhasil meraih kejuaraan pertama mereka dalam saingan Terbuka Czech 2021.

Baca: BAM Buat Keputusan Pisahkan Regu Ke-68 Dunia Teoh Mei Xing-Yap Ling

Kedua-dua mereka yang digandingkan selepas daripada kejohanan Piala Uber 2020 berhasil muncul juara selepas menumpaskan pasangan beregu Indonesia, Febby Gani-Jesita Miantoro pada perlawanan akhir yang berlangsung hari ini.

Mei Xing-Anna Cheong meraih kemenangan dengan pungutan mata 21-15, 16-21 dan 21-17. Untuk makluman semua, pasangan beregu wanita Malaysia ini menempah tiket ke perlawanan akhir dengan menumpaskan beregu Rusia, Perancis, Norway dan India.

Sebagai tambahan, sebelum ini Mei Xing bergandingan bersama Yap Ling dan menghuni ranking ke-68 dunia. Manakala Anna Choeng pula bergandingan bersama Yap Cheng Yen dan berada di kedudukan ke-193 dunia.


Kain Rentang, Tifo & Drum Diharamkan Masuk Dalam SSMIV

Tindakan kelab yang dimiliki oleh Norizam Tukiman iaitu Kelantan FC untuk tidak membenarkan membawa masuk kain rentang, tifo dan drum ke dalam Stadium Sultan Muhammad IV (SSMIV) mengundang kritikan ramai terutamanya dalam kalangan para penyokong.

Kelab berjulukan The Red Warriors (TRW) itu memaklumkan mengenai larangan membawa masuk tiga barangan berkenaan menerusi makluman di laman sosialnya, semalam, menjelang pertemuan kesepuluh Liga Super menentang Perak FC.

A post shared by TRW KELANTAN FC (@trwkelantanfc)

Tiga barangan itu menjadi tambahan kepada senarai 20 barangan sedia ada diharamkan dibawa masuk ke dalam stadium seperti rokok, vape, pemetik api, pisau, powerbank, payung, lato-lato dan lain-lain lagi.

Di ruangan komen pada hantaran terbabit, Pegawai Keselamatan TRW menjelaskan peralatan dan item yang dinyatakan tidak boleh dibawa masuk ke dalam stadium atas faktor keselamatan dan ketenteraman awam.

Tinjauan di ruangan komen itu juga memperlihatkan sebahagian besar penyokong tidak bersetuju dengan tindaka terbabit. Tidak kurang juga yang menganggap ianya sebagai satu kelucuan lebih-lebih lagi sukan bola sepak sememangnya sinonim dihiasi dengan pelbagai kain rentang, tifo serta ketukan drum khususnya dalam kalangan penyokong beraliran ultras.


Pemain Naturalisasi, Matdon Tersenarai Dalam ‘Team Of The Week’ Liga Super India

Pemain tengah naturalisasi kebangsaan, Liridon Krasniqi yang beraksi bersama Odisha FC tersenarai dalam ‘Team Of The Week’ pada minggu ke-13 saingan Liga Super India (ISL).

Liridon atau dikenali sebagai Matdon tersenarai selepas menampilkan persembahan yang cemerlang terutamanya dalam aspek defensif ketika beraksi dalam ‘away games’ menentang ATK Mohun Bagan.

Senarai pemain yang membarisi ‘Team Of The Week’ ini disiarkan secara rasmi menerusi laman sesawang dan pelbagai platform media sosial milik liga terbabit, semalam.

Ain’t going nowhere 🙅🏻♂#OdishaFC #AmaTeamAmaGame #ANewDawn #ATKMBOFC pic.twitter.com/mnPnnN2h4F

Laman sesawang ISL turut memberikan rating 7.38 kepada Matdon hasil daripada sumbangannya yang menyudahkan 90% hantaran, mencipta empat peluang, melakukan empat bentesan serta dua hadangan.

Persembahan pemain yang dipinjamkan oleh Johor Darul Ta’zim (JDT) bersama rakan-rakannya yang lain memastikan Odisha FC mendapat sekurang-kurangnya 1 mata hasil daripada seri tanpa jaringan di gelanggang lawan, Stadium Pandit Jawaharlal Nehru.

Sebagai tambahan, senarai ‘Team Of The Week’ ini turut menyenaraikan tiga rakan sepasukan Matdon iaitu penjaga gol Arshdeep Singh, pertahanan Victor Mongil dan penyerang Aridai Suarez.


Terbuka Indonesia: Beregu China Ranking Ke-75 Dunia ‘Tendang’ Aaron-Wooi Yik Di Separuh Akhir

Beregu lelaki negara, Aaron Chia dan Soh Wooi Yik gagal untuk melayakkan diri ke perlawanan akhir setelah ditumpaskan oleh beregu China, Liu Yu Chen dan Ou Xuan Yi di peringkat separuh akhir Terbuka Indonesia 2022, sebentar tadi.

Bahkan, Yu Chen-Xuan Yi yang berada di ranking ke-75 dunia itu berhasil merekodkan kemenangan secara “straight set” ke atas Aaron-Wooi Yik yang berada di ranking ketujuh – lebih tinggi daripada mereka.

EAST VENTURES Indonesia Open 2022MD – Semi final          🇨🇳Yu Chen LIU🏅21 21 🇨🇳Xuan Yi OU🏅18 13 🇲🇾Aaron CHIA          🇲🇾Wooi Yik SOH

🕗 in 38 minutes https://t.co/rng8XY2eBs

— BWFScore (@BWFScore) June 18, 2022

Dalam perlawanan tersebut, Yu Chen-Xuan Yi merekodkan kemenangan dengan skor 21-18 dan 21-13 dalam tempoh masa 38 minit permainan di atas gelanggang, Istora Senayan, Jakarta.

Untuk makluman semua, ini merupakan pertemuan sulung melibatkan kedua-dua pasangan ini di pentas antarabangsa.

Sementara itu, Yu Chen-Xuan Yi yang mengesahkan kemaraan ke pentas akhir akan bertemu samada beregu Korea, Choi Sol-gyu dan Kim Won-ho atau beregu Denmark, Kim Astrup dan Anders Rasmussen bagi merebut gelaran juara saingan Jelajah Dunia Super 1000 BWF ini.


Rating Sukanz: Tindakan Kurang Cermat Di Dalam Kotak Punca JDT Tumpas Kepada Pohang Steelers

Kelab Bola Sepak Johor Darul Ta’zim (JDT) mengalami kekalahan besar 4-1 kepada wakil Republik Korea, Pohang Steelers dalam aksi ketiga peringkat Kumpulan G saingan Liga Juara-Juara AFC (ACL) 2021.

Lebih malang, kekalahan skuad yang terkenal dengan julukan Harimau Selatan tewas disebabkan oleh tindakan kurang cermat pemain yang menghadiahkan 3 sepakan penalti daripada Pohang. Hanya satu gol terhasil daripada permainan terbuka mereka.

Keempat-empat gol tersebut dengan mudahnya memadam gol awal yang dijaringkan oleh pemain tengah kelahiran Argentina, Leandro Velazquez pada awal babak permainan iaitu sekitar minit ke-17 permainan.

Kekalahan JDT pada perlawanan ini menyebabkan mereka tergelincir ke tangga ketiga Kumpulan G.

Berikut adalah rating pemain-pemain JDT ketika beraksi menentang Pohang Steelers di Stadium Rajamangala, sebentar tadi:

GK: Farizal Marlias – 5/10

Boleh dikatakan Farizal beraksi dengan baik tetapi malangnya dia terpaksa akur bolos 4 gol dalam perlawanan ini. Bagaimanapun, 3 daripada 4 gol tersebut merupakan jaringan daripada sepakan penalti manakala satu daripadanya hasil kesilapan barisan pertahanan yang gagal melakukan perangkap ofsaid.

DF: Azrif Nasrulhaq – 4.5/10

Tugasan defensifnya boleh dipuji namun tidak banyak membantu daripada segi serangan. Keluar pada minit ke-86.

DF: Shane Lowry – 5/10

Agak kental dalam mengekang asakan oleh pemain lawan dan turut memainkan peranan dalam melakukan bola hantaran jauh mencari rakan sepasukan di atas.

Menjadi hero dengan melakukan hadang awal terhadap percubaan Pohang. Namun terjahan lewatnya menyebabkan Pohang mendapat penalti pada minit ke-32.

DF: Matt Davies – 4.5/10

Matt berjaya melakukan 2 hantaran lintang ketika naik untuk membantu serangan. Akan tetapi, kealpaannya menyebabkan perangkap ofsaid tidak menjadi dan memberikan Pohang gol ketiga. Matt juga menyebabkan Pohang diberikan sepakan penalti pada minit ke-90.

MF: Natxo Insa – 6.5/10

Struggle pada babak pertama, dijaga kemas oleh pemain lawan. Tampil lebih agresif pada separuh masa kedua namun tidak banyak yang mampu dilakukannya untuk menguasai bahagian tengah padang. Keluar pada minit ke-86.

MF: Afiq Fazail – 4.5/10

Persembahan Afiq pada babak pertama agak tenggelam. Separuh masa kedua, dia menunjukkan peningkatan terlibat dalam permainan. Afiq keluar minit ke-69.

MF: Safiq Rahim – 6/10

Rajin sepanjang permainan dengan naik dan turun ke bawah untuk dapatkan bola dan bantu bahagian serangan. Keluar pada minit ke-79.

MF: Leandro Velazquez – 6.5/10

Menjaringkan gol pembukaan buat JDT hasil inisiatifnya untuk pressing dan membuat percubaan. Separuh masa kedua, kelibatnya lebih terserlah. Sayang sekali sedikit sentuhan daripadanya menyebabkan Pohang mendapat sepakan penalti.

MF: Arif Aiman – 6.5/10

Babak pertama persembahannya kurang menyerlah namun memasuki babak kedua aksi Arif mula memberikan ancaman kepada Pohang dengan cubaannya memainkan bola di sisi padang dan membawa bola ke dalam kotak penalti. Keluar pada minit ke-79.

FW: Bergson da Silva – 5/10

Dia agak rajin untuk turun ke bawah untuk membantu membina serangan namun agak naif daripada segi percubaan ke arah gol dalam perlawanan ini. Ada ketikanya sedikit tamak kerana tidak membuat hantaran kepada rakan sepasukan yang mempunyai peluang yang lebih terbuka.

Pemain Gantian 1: Mohamadou Sumareh – 4/10

Dimasukkan pada minit ke-69 menggantikan Afiq Fazail untuk beraksi di posisi sayap kanan. Kemasukannya menghidupkan bahagian kanan namun tiada ancaman berbahaya diberikannya.

Pemain Gantian 2: Ramadhan Saifullah – n/a

Masuk minit ke-79 dan beraksi di posisi sayap kiri menggantikan Arif Aiman.

Pemain Gantian 3: Nazmi Faiz – n/a

Masuk minit ke-79 menggantikan Safiq Rahim.

Pemain Gantian 4: Syamer Kutty – n/a

Masuk pada minit ke-86 dan tidak banyak yang mampu dilakukannya.

Pemain Gantian 5: Guilherme de Paula – n/a

Masuk pada minit ke-86 dan tidak banyak sumbangan yang dilakukannya.

Featured Image: JOHOR Southern Tigers


Belanjawan 2021: RM103 Juta Untuk Bina, Naik Taraf & Menyelenggara Kemudahan Sukan

Sesi pembentangan Belanjawan 2021 mengumumkan peruntukan sebanyak RM103 juta untuk membina, menaik taraf dan menyelenggara sukan seluruh negara.

Pengumuman itu dibuat oleh Menteri Kewangan, YB Tengku Dato’ Sri Zafrul Tengku Aziz di Dewan Rakyat, pada hari ini.

RM55 juta untuk program pembangunan sukan hoki, ragbi, badminton, berbasikal, pembangunan atlet wanita termasuk RM15j kepada pembangunan e-Sports. #KesejahteraanRakyat #Belanjawan2021

Sementara itu, bagi pembangunan sukan berprestasi tinggi, kerajaan turut mengumumkan akan menyediakan sebanyak RM55 juta untuk program pembangunan sukan hoki, ragbi, badminton, berbasikal dan pembangunan atlet wanita.

Tidak ketinggalan, dana berjumlah RM15 juta turut diperuntukkan kepada pembangunan e-Sukan (e-Sports).


CEO Capital A Lepaskan Semua Pegangan Queens Park Rangers

Ketua Pegawai Eksekutif (CEO) Capital A (dahulunya dikenali sebagai AirAsia Group), Tony Fernandes kini tidak lagi memegang sebarang saham dalam QPR Holdings Limited – syarikat induk bagi kelab bola sepak yang beraksi dalam kancah Liga Kejuaraan Inggeris, Queens Park Rangers (QPR).

Perkembangan ini hadir selepas ahli lembaga pengarah kelab berjulukan The Hoops itu mengeluarkan satu kenyataan bahawa Tony Fernandes telah membuat keputusan untuk mengurangkan pegangannya bagi menumpukan masanya kepada perniagaannya yang lain.

Untuk pengetahuan semua, Tony bersama-sama Ruben Gnanalingam dan Kamarudin Meranun mengambil alih majoriti saham QPR pada tahun 2011 sekaligus menjadi pemilik baharu kelab berkenaan.

A post shared by QPR FC (@officialqpr)

Pada masa yang sama, beliau turut berperanan sebagai pengerusi bersama Ruben sehingga tahun 2018. Selepas itu, kerusi pengerusi terbabit beralih kepada ahli perniagaan British-India, Amit Bhatia.

Tony menyifatkan peralihan jawatan kepada ahli perniagaan terbabit adalah sesuatu yang baik untuk QPR kerana mempunyai pengerusi yang tinggal di United Kingdom (UK) sendiri.

Sebagai rekod, QPR berhasil tampil sebanyak tiga kali dalam kancah tertinggi bola sepak England iaitu Liga Perdana Inggeris (EPL) semenjak berada di bawah pemilikan Tony iaitu musim 2011-12, 2012-13 dan 2014-15.


BAC 2023: Wei Chong-Kai Wun Bertemu Juara Dunia 2021 Di Pusingan 16

Gandingan Man Wei Chong-Tee Kai Wun bermula langkah kanan ke pusingan 16 Kejohanan Badminton Asia (BAC) selepas lebih 3 bulan berehat berikutan kecederaan yang dialami Wei Chong baru-baru ini.

Bertemu buat kali pertama, beregu lelaki No.4 negara itu berjaya menundukkan gandingan India, P.S Ravikrishna-Sankar Udayakumar dengan keputusan “straight set” 21-12 dan 21-17 dalam perlawanan yang berlangsung selama 28 minit.

Untuk makluman, pasangan Ravikrishna-Udayakumar merupakan beregu yang mendapat promosi daripada peringkat kelayakan berikutan penarikan diri saat akhir gandingan Thailand, Chaloempon Charoenkitamorn-Nanthakarn Yordphaisong.

Sebelum ini, beregu negara yang menghuni ranking ke-28 dunia hanya beraksi sebanyak dua kali pada tahun ini iaitu dalam saingan Terbuka India dan Terbuka Malaysia. Dua kejohanan tersebut menyaksikan mereka tersekat di pusingan 32 sebelum berehat akibat kecederaan pergelangan kaki yang dialami Wei Chong.

R32#MAS🇲🇾 Man Wei Chong-Tee Kai Wun def. #IND🇮🇳 P.S Ravikrishna-Sankar Udayakumar 21-12 21-17

📷 @badmintonphoto #GemilangkanLagi #DemiMalaysia #BadmintonMalaysia pic.twitter.com/M0QzxQOpmp

— BAM (@BA_Malaysia) April 26, 2023

Sementara itu, kemenangan Wei Chong-Kai Wun itu membawa mereka bertemu pilihan ke-4 kejohanan dari Jepun, Takuro Hoki-Yugo Kobayashi di Pusingan 16. Sebelum itu, Hoki-Kobayashi mara selepas menewaskan gandingan India, Krishna Prasad Garaga-Vishnuvardhan Goud Panjala.

Gandingan Hoki-Kobayashi merupakan bekas juara dunia 2021 dan pernah menakluki ranking No.1 dunia selama 14 minggu berturut-turut sebelum kedudukan mereka dipintas pasangan Indonesia, Fajar Alfian-Muhammad Rian Ardianto.

Kedua-dua beregu Malaysia dan Jepun ini telah bertemu sekali sebelum ini dalam saingan All England 2022. Ianya berakhir dengan kemenangan berpihak kepada Hoki-Kobayashi menerusi skor 21-17, 18-21 dan 23-21 sekaligus menyingkirkan Wei Chong-Kai Wun di Pusingan 32.

Featured Image: Persatuan Badminton Malaysia (BAM)


Terbuka Singapura: Juara Remaja Dunia 3 Kali Berturut-Turut Singkir Tze Yong

Langkah perseorangan badminton lelaki No.2 negara, Ng Tze Yong dalam saingan Terbuka Singapura 2023 nampaknya terhenti setakat peringkat Pusingan 16. Ianya gara-gara berentap dengan juara Remaja Dunia sebanyak tiga kali berturut-turut, Kunlavut Vitidsarn.

Tze Yong yang turun berhadapan dengan pemain dari Thailand berusia 22 tahun terbabit di Stadium Tertutup Singapura sebentar tadi terpaksa akur tumpas selepas mengharungi tiga set permainan yang memakan masa lebih satu jam di atas gelanggang.

Pertarungan bermula dengan Tze Yong tumpas pada set pertama dengan skor 18-21. Kemudiaannya, pemain negara yang berusia 23 tahun ini berhasil bangkit pada set kedua dengan skor 24-22 sekaligus melanjutkannya ke set penentuan.

Singapore Open 2023MS – R1621 22 21 🇹🇭Kunlavut VITIDSARN🥇

18 24 13 🇲🇾NG Tze Yong

— BWFScore (@BWFScore) June 8, 2023

Bagaimanapun, Kunlavut yang masih segar dengan kejayaan menjuarai saingan Terbuka Thailand pada minggu lalu menampilkan persembahan yang lebih agresif sekaligus berhasil menutup pertarungan tersebut dengan skor 21-13.

Sebagai rekod, ini merupakan kali kedua berturut-turut Tze Yong terpaksa akur tumpas kepada Kunlavut ketika berentap di pentas antarabangsa. Pertemuan julung kalinya yang berlangsung sekitar lima tahun lalu dalam saingan remaja di Indonesia turut memihak kepada Kunlavut dengan kemenangan secara “straight set” 21-13 dan 21-12.

Pada masa yang sama, kemenangan Kunlavut pada hari ini membolehkannya mara ke peringkat suku akhir. Menantinya di peringkat tersebut esok adalah samada pemain Perancis, Christo Popov atau perseorangan lelaki tuan rumah yang diletakkan sebagai pilihan keempat kejohanan, Loh Kean Yew.

Featured Image: Thailand Open 2023


Kejuaraan B-16 AFF: Hamidin Gesa Pemain Pergi Dengan Niat Untuk Menjadi Juara

Presiden Persatuan Bola Sepak Malaysia (FAM), Datuk Haji Hamidin Mohd Amin menggesa skuad negara bawah 16 tahun (B-16) menanamkan niat untuk menjadi juara dalam saingan Kejuaraan B-16 AFF.

Pesanan itu disampaikan oleh Hamidin semasa bertemu barisan pemain dan pegawai pasukan skuad kendalian Osmera Omaro di Wisma FAM baru-baru ini.

“Saya rasa pasukan ini boleh pergi jauh. Dengan pengalaman dimiliki barisan kejurulatihan dan juga pemain terbaik yang kita ada, kita boleh melepasi peringkat separuh akhir dan seterusnya ke final.

“Jika berjaya muncul juara, ia sesuatu yang bagus kerana ini antara pasukan masa depan kita. Kalau kita nak pergi ke peringkat ke lebih tinggi, kita perlu meningkatkan lagi pengetahuan dan pengalaman.

“Sudah tentu, komitmen tinggi setiap pemain dan pegawai dalam dan luar padang akan menghasilkan kejayaan kepada pasukan. Tekanan pasti ada tetapi saya yakin, pasukan ini memiliki kualiti. Saya doakan pasukan ini berjaya,” katanya seperti dipetik daripada platform media sosial FAM.

Ketika ini, skuad negara masih lagi menjalani latihan pusat di Majlis Sukan Negara (MSN), Bukit Jalil bermula Isnin minggu lalu.

Untuk makluman semua, kejohanan ini akan berlangsung bermula 31 Julai hingga 12 Ogos kelak bertempat di Yogyakarta, Indonesia.

Dalam kejohanan ini, skuad negara telah diundi bersama-sama Kemboja, Myanmar dan Australia dalam Kumpulan C. Mereka dijadualkan menentang ketiga-tiga pasukan tersebut pada 2, 5 dan 8 Ogos masing-masing.


Yusoff Mahadi Letak Jawatan, Mahu Beri Tumpuan Penuh Kepada AFL

Presiden Persatuan Bola Sepak Malaysia (FAM), Datuk Haji Hamidin Mohd Amin memaklumkan pihak mereka menerima perletakan jawatan Datuk Wira Mohd Yusoff Mahadi sebagai pengurus skuad kebangsaan.

Dimaklumkan, alasan Yusoff yang juga Timbalan Presiden FAM meletakkan jawatan kerana ingin memberikan tumpuan penuh kepada badan penganjur saingan divisyen tiga negara, Amateur Football League (AFL).

“Datuk Wira Yusoff telah berjumpa dengan saya dan menyatakan hasrat untuk meletakkan jawatan (sebagai pengurus skuad kebangsaan) dan kita telah terima.

“Beliau ingin menumpukan perhatian kepada Amateur Football League dan juga sebagai Timbalan Presiden (FAM).” kata Hamidin dalam satu sidang media yang diadakan di Wisma FAM, pada hari ini.

Selaras dengan perletakan jawatan oleh Yusoff, posisi pengurus skuad kebangsaan secara automatiknya kosong dan Hamidin akan menunggu cadangan daripada Pengarah Teknikal, Scott O’Donell dalam masa 1-2 minggu lagi berkenaan itu.

Featured Image: Football Association of Malaysia


Nafuzi Mahu Teliti Terma-Terma Tawaran Kontrak Terlebih Dahulu

Ahli Lembaga Pengarah (BOD) Terengganu FC telah mencapai persetujuan untuk menawarkan lanjutan kontrak selama setahun kepada ketua jurulatihnya, Nafuzi Zain.

Pada masa yang sama, jurulatih yang bakal menjengah usia 44 tahun itu diberikan masa selama 14 hari untuk menerima atau tidak tawaran terbabit.

Bagaimanapun, menurut perkongsian wartawan tempatan, Tengku Danish Bahri, Nafuzi menerima perkembangan menarik daripada pihak majikannya itu dengan pendekatan tunggu dan lihat.

Jelasnya lagi, keutamaan untuk meneruskan karier selaku jurulatih adalah bersama skuad berpangkalan di pantai timur ini berbanding tawaran daripada kelab-kelab lain.

NZ pilih pdekatan tunggu dan lihat.

Letak keutamaan kpd tawaran TFC bbanding kelab lain + namun mahu teliti terma2 kontrak yg akn ditawarkn + sanggup ketepi perasaan peribadi.

"Byk yg perlu dipertimbangkn + akui mahu rasai suasana Piala AFC tp dlm bola sepak mcm2 boleh blaku." pic.twitter.com/84Z6aWdBTv

— Tengku Danish Bahri (@tgdanish) October 25, 2022

Selain itu, Nafuzi juga mahu meneliti terma-terma di dalam kontrak lanjutan yang ditawarkan oleh majikannya terlebih dahulu termasuk mengetepikan perasaan peribadi sebelum menerima tawaran terbabit.

Bercakap mengenai tawaran lain, sejak kebelakangan ini, sudah menjadi topik perbualan hangat di pelbagai platform media Nafuzi dikaitkan bakal menyertai kelab lain musim hadapan, salah satunya, Kedah Darul Aman FC.

Namun begitu, Nafuzi turut mengakui mahu merasai suasana beraksi di kancah divisyen kedua bola sepak asia memandangkan Terengganu meraih slot Piala AFC selepas menamatkan saingan Liga Super selaku naib juara pada musim ini.

Secara keseluruhannya, tiada jawapan konkrit diberikan buat masa ini dan Nafuzi turut menekankan mengenai pelbagai perkara boleh berlaku di dalam bola sepak.

Untuk makluman semua, kontrak Nafuzi bagi musim ini akan tamat pada 30 November kelak. Dengan baki kontrak selama 35 hari lagi, satu lagi tugasan yang perlu disudahkan Nafuzi adalah membimbing Terengganu mara sejauh mungkin dalam saingan Piala Malaysia yang bermula pada hari ini dan esok.


Kejohanan Dunia BWF: Pemain Thailand Sekat Perjalanan Tze Yong Di Pusingan 32

Selepas berhasil mencipta kejutan ke atas juara Malaysia Masters dari Indonesia, Chico Aura Dwi Wardoyo di Pusingan 64 semalam, lain pula kisahnya pada hari ini apabila perseorangan negara, Ng Tze Yong terpaksa mengucapkan selamat tinggal kepada Kejohanan Dunia BWF 2022.

Ini berikutan Tze Yong tidak dapat meneruskan rentetan kemenangan tersebut dan ianya berjaya dipatahkan oleh pemain Thailand yang menghuni ranking ke-33 dunia, Sitthikom Thammasin di Pusingan 32.

Akan tetapi kemenangan yang direkodkan Thammasin itu tidak hadir dengan mudah. Pemain berusia 27 tahun ini terpaksa mengharungi 70 minit permainan sebelum merekodkan kemenangan menerusi tiga set permainan yang berkesudahan dengan skor 21-9, 10-21 dan 21-19.

TotalEnergies BWF World Championships 2022MS – Round of 3221 10 21 🇹🇭Sitthikom THAMMASIN🏅 9  21 19 🇲🇾Tze Yong NG

🕗 in 70 minutes https://t.co/D5q2cx6sh8

— BWFScore (@BWFScore) August 23, 2022

Untuk makluman semua, ini merupakan pertemuan pertama direkodkan melibatkan kedua-dua pemain di pentas antarabangsa.

Pada masa yang sama, kemenangan ini sekaligus membolehkan Thammasin melangkah ke Pusingan 16. Bagaimanapun, di pusingan ini, dia berkemungkinan besar akan berhadapan dengan pemain No.1 dunia yang sedang berada dalam prestasi terbaiknya, Viktor Axelsen.

Bagaimanapun, Axelsen akan membuat perhitungan terlebih dahulu dengan pemain Belanda, Mark Caljouw di Pusingan 32.

Featured Image: Badminton Association of Thailand


Apa Nasib Kedah & Terengganu Setelah Singapura Tarik Diri Sebagai Hos Piala AFC 2021?

Persatuan Bola Sepak Singapura (FAS) memaklumkan telah memberitahu Konfederasi Bola Sepak Asia (AFC) bahawa mereka menarik diri daripada menjadi hos kepada pertandingan Piala AFC 2021.

Makluman tersebut dinyatakan menerusi satu kenyataan media yang dikeluarkan oleh laman sesawang badan induk bola sepak negara tersebut, hari ini.

Untuk makluman, FAS sepatutnya menjadi tuan rumah bagi aksi Kumpulan H dan I melibatkan pasukan dari Malaysia, Vietnam, Indonesia termasuk Singapura sendiri. Ia dijadualkan berlangsung bermula 26 jun sehingga 6 julai kelak.

🚨  OFFICIAL🚨  🇸🇬  Singapore withdraw from hosting #AFCCup2021 Groups H and I matches!https://t.co/svYUmBYiV2

Alasan mereka menarik diri adalah disebabkan oleh situasi yang tidak menentu pandemik Covid-19 pada ketika ini. Keputusan ini diambil bagi memastikan kebaikan para pemain, pegawai dan penduduk tempatan.

Penarikan FAS menimbulkan tanda tanya tentang negara manakah akan menjadi tuan rumah kelak?

Untuk pengetahuan semua, tahun ini terdapat dua wakil Malaysia yang akan bersaing dalam kancah Piala AFC.

Pertamanya, Kedah Darul Aman selaku naib juara Liga Super 2020 yang telah diundi dalam Kumpulan H bersama-sama Lions City Sailor (Singapura), Persipura Jayapura (Indonesia) dan Saigon FC (Vietnam).

Keduanya, Terengganu yang merupakan pemenang tempat ketiga Liga Super yang telah diundi dalam Kumpulan I bersama-sama Geylang FC (Singapura) dan Kaya FC (Filipina).

Setakat ini, pihak AFC mengesahkan menerima permohonan FAS menarik diri daripada menganjurkan saingan untuk Kumpulan H dan I. Badan induk bola sepak asia tersebut akan membuatk pengumuman lanjut dalam masa terdekat.


Slot Piala AFC: Terengganu Pintas Negeri Sembilan Di Tangga Ketiga Liga Super

Skuad berpangkalan di pantai timur, Terengganu berhasil memperbaiki kedudukannya dalam saingan Liga Super selepas mengharungi 19 perlawanan.

Pada malam ini, skuad bimbingan Nafuzi Zain berjaya menduduki tangga ketiga Liga Super – memintas kedudukan yang dihuni oleh Negeri Sembilan sebelum ini.

Kejayaan itu terhasil selepas Terengganu mengalahkan Sabah 2-0 di laman sendiri,  Stadium Sultan Mizan Zainal Abidin (SMAZA). Pada masa yang sama, Negeri Sembilan pula tumpas kepada Johor Darul Ta’zim (JDT) dengan keputusan 5-0.

Hasilnya, Terengganu dapat menyamai kutipan mata dengan Negeri Sembilan iaitu 35 mata masing-masing. Namun begitu, kedudukan ketiga menjadi milik Terengganu atas faktor perbezaan gol melebihi Negeri Sembilan.

📊 KEDUDUKAN – LS20#LigaSuper2022 pic.twitter.com/QEe0nHMWZh

— #LigaMalaysia2022 (@MFL_MY) October 1, 2022

Sementara itu, Terengganu dan Sabah pula hanya dibezakan satu mata sahaja iaitu 36 dan 35 mata masing-masing.

Dengan JDT selaku juara Piala FA telah disahkan sebagai juara Liga Super pada malam ini, slot Piala AFC akan diberikan kepada pasukan yang menamatkan saingan liga di tempat kedua dan juara Piala Malaysia.

Sekiranya saingan Piala Malaysia turut dimenangi oleh JDT atau naib juara Liga Super, slot Piala AFC ini akan diberikan kepada pasukan yang menghuni tangga ketiga Liga Super.

Baki tiga perlawanan Liga Super musim ini akan menjadi medan buat Sabah, Terengganu dan Negeri Sembilan merebut slot ke saingan antarabangsa, musim hadapan.

Featured Image: Malaysian Football League


BAC 2022: Zii Jia Mara Ke Separuh Akhir Selepas 36 Minit Bertarung

Perseorangan badminton No.1 Malaysia, Lee Zii Jia berhasil meneruskan kemaraan ke pentas separuh akhir Kejohanan Badminton Asia (BAC) 2022 selepas 36 minit bertarung menentang pemain Jepun.

Kemaraan itu disahkan dengan menumpaskan Kanta Tsuneyama yang menduduki ranking ke-14 dunia di peringkat suku akhir, sebentar tadi.

QF#MAS🇲🇾 Lee Zii Jia(3) def. #JPN🇯🇵 Kanta Tsuneyama(8) 21-13 21-11

— BAM (@BA_Malaysia) April 29, 2022

Dalam perlawanan tersebut, Zii Jia menewaskan Kanta secara ‘straight set’ dengan pungutan mata 21-13 dan 21-11.

Kemenangan ini menjadikan Zii Jia melebarkan rekod kemenangan ke atas Kanta kepada dua kemenangan berturut-turut. Kemenangan pertama direkodkan Zii Jia adalah dalam Kejohanan Badminton Asia Berpasukan (BATC) 2022.

Sementara itu, Zii yang mara ke peringkat separuh akhir akan membuat perhitungan bertemu samada pemain China, Weng Hong Yang yang menghuni ranking ke-82 dunia atau perseorangan No.1 Indonesia, Anthony Sinisuka Ginting sebelum dapat menjejakkan kaki ke perlawanan akhir.


Le Tour de Langkawi (LTdL) 2021 Batal & Dianjurkan Pada 2022 – MNCF

Kejohanan perlumbaan berbasikal, Le Tour de Langkawi (LTdL) 2021 secara rasminya dibatalkan dan akan diadakan semula pada tahun berikutnya iaitu tahun 2022.

Pengumuman itu dibuat oleh Persekutuan Kebangsaan Berbasikal Malaysia (MNCF) dan dilaporkan menerusi agensi berita tempatan, Bernama hari ini.

Le Tour de Langkawi 2021 (LTdL 2021) dibatalkan dan akan dianjurkan semula pada 2022 – Persekutuan Kebangsaan Berbasikal Malaysia (MNCF) pic.twitter.com/TkpFstOBEu

Kejohanan berbasikal antarabangsa yang bakal memasuki edisi ke-26 itu sepatutnya berlangsung pada 30 januari hadapan.

Namun penganjurannya berdepan dengan situasi ketidaktentuan selepas pengumuman Perintah Kawalan Pergerakan Bersyarat (PKPB) di majoriti negeri-negeri di semenanjung Malaysia.

Sementara itu, polisi sempadan negara yang masih ditutup sehingga kini turut diambil kira memandangkan kejohanan ini turut disertai oleh pasukan-pasukan dan atlet-atlet dari luar negara.

Featured Image: Le Tour de Langkawi


June Wei, Jun Hao Rebut Gelaran Juara Indonesia Masters Super 100

Gelaran juara bagi saingan Indonesia Masters – Jelajah Super 100 BWF menyaksikan ianya bakal direbut oleh dua pemain negara, Cheam June Wei dan Leong Jun Hao.

Situasi itu hadir apabila kedua-duanya berjaya menumbangkan lawan masing-masing di peringkat separuh akhir yang berlangsung di Malang, Indonesia, semalam.

Pemain bebas (independent), June Wei yang merupakan pilihan ketujuh untuk menjuarai kejohanan ini terlebih dahulu merekodkan kemaraan ke pentas akhir setelah menumpaskan wakil Taiwan, Lee Chia Hao secara “straight set” dengan skor 21-7 dan 21-3 dalam tempoh 18 minit permainan sahaja.

Sementara itu, pemain naungan Persatuan Badminton Malaysia (BAM), Jun Hao pula menyusul setelah bertarung selama satu jam 15 minit menentang wakil Republik Korea, Son Wan-ho dengan meraih kemenangan menerusi tiga set permainan yang berkesudahan dengan skor 21-18, 18-21 dan 21-13.

Bercakap mengenai pertemuan melibatkan June Wei dan Jun Hao, kedua-duanya pernah merekodkan lima pertemuan di kejohanan antarabangsa setakat ini.

Bagaimanapun, daripada lima pertemuan itu, tiga daripadanya memihak kepada June Wei yang kini berada di ranking ke-65 dunia. Manakala baki duanya lagi berpihak kepada Jun Hao, penghuni ranking ke-101 dunia. Perlawanan seterusnya akan menjadi pertemuan keenam melibatkan kedua-dua pemain.

Untuk makluman, pertemuan terakhir melibatkan kedua-dua pemain ini baru sahaja berlangsung pada penghujung bulan lalu dalam saingan Terbuka Vietnam dimana ianya dimenangi oleh June Wei.

Sebagai tambahan, perlawanan melibatkan June Wei menentang Jun Hao diletakkan pada aturan keempat – selepas perlawanan akhir beregu campuran, perseorangan wanita dan beregu wanita pada hari terakhir saingan ini.

Penganjur menjangkakan perlawanan mereka akan bermula seawal 3.30 petang – waktu Malaysia.

Featured Image: Badminton Association of Malaysia & Badminton Association of Thailand


Pemain Naturalisasi Liridon Krasniqi Raih Penampilan Pertama Dalam Liga Thailand

Pemain naturalisasi kebangsaan, Liridon Krasniqi yang bergabung bersama Khon Kaen United pada Ogos lalu berhasil mencetak penampilan pertamanya dalam saingan Liga Thailand.

Pemain tengah berusia 30 tahun ini mencetak penampilan tersebut ketika pasukannya bertandang ke Stadium PAT menentang Port FC dalam perlawanan kelima liga, Sabtu lalu.

Bagaimanapun, Liridon atau lebih dikenali sebagai Matdon meraih penampilan sulungnya bersama skuad berjulukan The King Cobras ini sebagai pemain gantian dengan dimasukkan pada 10 minit terakhir permainan.

Malangnya, ketika Liridon dimasukkan, pasukannya sedang ketinggalan 0-3. Tidak lama selepas kemasukannya, Khon Kaen United bolos sekali lagi dan ketinggal 0-4.

Tiada sebarang impak besar dapat diberikan Liridon bagi membantu pasukannya yang telah ketinggalan jauh. Namun begitu, Khon Kaen United sempat menjelmakan satu gol saguhati menerusi penyerang Brazil, Romulo Cabral pada penghujung permainan.

Kekalahan ini meletakkan Khon Kaen United di tangga kesebelas liga selepas mengharungi lima perlawanan pada musim 2022-23 ini.

Untuk makluman semua, Liridon menyertai Khon Kaen United secara pinjaman daripada kelab Malaysia, Johor Darul Ta’zim (JDT).

Featured Image: Khon Kaen United


Terengganu FC Lancar Jersi Away 2022 – ‘Tribute’ Kepada Ashari Samsudin

Skuad berpangkalan di pantai timur, Terengganu FC melancarkan jersi ‘away’ bagi musim 2022 keluaran pembuat kit dari England, Umbro pada hari ini.

Jersi yang turut dilancarkan sebagai ‘tribute’ kepada pemain legendanya, Ashari Samsudin diperkenalkan pasukan berkenaan menerusi video berdurasi sekitar dua minit di pelbagai platform media sosialnya.

🎥TERENGGANU FC AWAY KIT 2022 🏴🏳

Jersi ‘Silent Killer’ ini tanda ingatan buat salah seorang lagenda pasukan Terengganu iaitu Ashari Samsudin yang telah membawa keindahan permainan bolasepak ke satu dimensi yang berbeza khususnya buat peminat bolasepak di Malaysia! pic.twitter.com/YppjYFRIsF

— Terengganu Football Club (@FCTerengganu) June 10, 2022

Ianya hadir dengan warna serba hitam yang bermotifkan corak seakan-akan anyaman ketupat serta rekaan ‘continuous arrow’ berwarna hitam dan putih di bahagian hujung lengan dan leher.

Memandangkan ianya merupakan jersi ‘tribute’ kepada Ashari atau nama timangannya, Silent Killer, di bahagian belakang jersi itu turut disematkan angka 110 yang menandakan jumlah jaringan gol yang disumbangkan oleh Ashari ketika berkarier bersama pasukan Terengganu.

Manakala perletakan logo kelab, pembuat kit serta barisan penaja dilihat tidak berubah dan sama seperti rekaan jersi ‘home’ dan ‘third’ yang telah dilancarkan sebelum ini.


Beregu Campuran, Peng Soon-Liu Ying Tarik Diri Daripada Kejohanan Dunia BWF

Walaupun layak, beregu campuran bebas (independent) negara, Chan Peng Soon dan Goh Liu Ying mengumumkan menarik diri daripada Kejohanan Dunia BWF 2021 yang akan bermula pada Ahad nanti.

Perkembangan mengejutkan itu disampaikan sendiri oleh Liu Ying menerusi hantaran di pelbagai platform media sosialnya pada hari ini.

Difahamkan keputusan tersebut diambil oleh beregu campuran yang menghuni ranking kesembilan dunia ini atas faktor keadaan fizikal Liu Ying yang tidak dapat pulih sepenuhnya sebelum bermulanya kejohanan yang akan dilangsungkan di Huelva, Sepanyol tersebut.

Keadaan ini berpunca daripada kepenatan ekoran jadual padat kejohanan yang berlangsung dalam tempoh masa yang cukup singkat. Selain itu, faktor usia yang semakin meningkat turut menyumbang kepada keterbatasan ini.

Perkara ini mengekang mereka untuk berada di prestasi yang terbaik bagi memberikan cabaran di pentas Kejohanan Dunia BWF kelak.

Pada masa yang sama, situasi semasa epidemik Covid-19 turut mengundang kerisauan pasangan yang berusia 33 dan 32 tahun masing-masing ini. Selepas membuat segala pertimbangan, mereka mengumumkan untuk menarik diri daripada kejohanan ini.

Dengan pengumuman ini, Jelajah Dunia Akhir BWF di Bali, Indonesia pada minggu lalu menjadi kejohanan terakhir yang disertai oleh gandingan Peng Soon-Liu Ying pada tahun ini.

Di kejohanan ini, Peng Soon-Liu Ying berjaya mara ke peringkat separuh akhir sebelum disingkirkan oleh beregu campuran Thailand, Dechapol Puavaranukroh dan Sapsiree Taerattanachai.


UiTM FC Sambung Kontrak Pertahanan Perancis, Victor Nirennold

Kelab bola sepak Universiti Tekonologi MARA (UiTM FC) mengesahkan telah melanjutkan kontrak pertahanan import kelahiran Perancis, Victor Nirennold.

Menurut sebuah laporan, tempoh lanjutannya itu sekurang-kuranganya semusim bagi membantu UiTM FC mengharungi Liga Malaysia, musim hadapan.

Makluman ini dikongsikan oleh pengurus skuad The Lion Troops, Mustaza Ahmad dalam satu sesi temu bual bersama stesen televisyen tempatan, semalam.

“Barisan kejurulatihan yang diketuai oleh Frank Bernhardt sudah bersetuju untuk mengekalkan pemain pertahanan, Victor, untuk bersama UiTM FC bagi musim 2021.

“Alhamdulillah, pada pagi ini, kami telah mengadakan majlis menandatangan ringkas bagi memastikan Victor akan terus bersama UiTM FC,” kata Mustaza seperti dipetik daripada Stadium Astro.

Pertahanan UiTM FC, Victor Nirennold Punyai Pengalaman Mahal Hadapi Liverpool https://t.co/QUeE2SW3dh pic.twitter.com/n4ei29Tbj0

Baca: Pertahanan UiTM FC, Victor Nirennold Punyai Pengalaman Mahal Hadapi Liverpool

Victor yang merupakan kapten UiTM FC telah memainkan peranan penting dalam memacu skuad kendalian Frank Bernhardt meraih kedudukan ke-6 dalam saingan Liga Super 2020.

Sebelum ini, jodoh pertahanan berketinggian 1.94 meter ini bersama UiTM FC mencetuskan tanda tanya selepas dia dikhabarkan telah menarik minat beberapa pasukan dalam dan luar negara.

Featured Image: JOHOR Southern Tigers


Kelantan Penuhkan Kuota Pemain Import Hadapi Liga Malaysia 2023

Pendatang baharu Liga Super 2023, Kelantan FC akan memenuhkan kuota sembilan pemain import bagi menghadapi saingan Liga Malaysia musim ini.

Pengesahan itu hadir selepas Norizam Tukiman selaku pemilik skuad berjulukan The Red Warriors memaklumkan seramai tiga orang lagi pemain import akan menyertai pasukannya selepas mengikat pemain import keenam pada pertengahan Februari lalu.

Dua daripada tiga pemain import terbabit ialah Carli de Murga yang datangnya dari Johor Darul Ta’zim (JDT) serta penyerang Nigeria, Ismahil Akinade.

Seperti sedia maklum, Carli yang merupakan pertahanan kelahiran Sepanyol yang memiliki pasport Filipina bukanlah pemain yang asing dalam kancah bola sepak tanah air.

Sebelum menyertai JDT, Carli terlebih dahulu telah beraksi bersama ‘rival’ kepada Kelantan iaitu Terengganu FC.

Ismahil yang berusia 29 tahun pula merupakan bekas penyerang Sheikh Russel FC yang beraksi dalam kancah bola sepak Bangladesh.

Manakala seorang lagi pemain tidak dinyatakan secara khusus oleh Norizam namun memberi bayangan merupakan seorang penyerang yang pernah beraksi bersama skuad kebangsaan Australia.

Sebagai rekod, enam pemain import yang telah diikat oleh Kelantan sebelum ini ialah Christian Rontini, Mario Aques, Nuha Marong Krubally, Kim Ming-kyu dan Kang Eui-chan.

Featured Image: TRW Kelantan FC


Olimpik 2024: Atlet Berdarah Kacukan Mungkin Dipertimbangkan Wakili Malaysia

Atlet berdarah kacukan berpangkalan di luar negara bakal dipertimbangkan untuk mewakili kontinjen Malaysia di temasya terulung dunia, Sukan Olimpik Paris 2024 kelak.

Bagaimanapun, berdarah kacukan bukanlah satu-satunya kriteria yang boleh dipertimbangkan untuk menyertai kontinjen negara. Ianya mestilah disulami dengan mempunyai keupayaan untuk menjadi pesaing di peringkat antarabangsa.

Memetik laporan Bernama, Pengerusi Jawatankuasa Pemantauan Program “Gold Paris 2024”, Tan Sri Dr. Mohammad Norza Zakaria mengesahkan perkara berkenaan selepas membincangkannya dalam satu mesyuarat jawatankuasa tersebut, baru-baru ini.

“Jawatankuasa akan mengambil pendekatan terbuka, dalam kemungkinan mengenal pasti atlet yang berpangkalan di luar negara yang mempunyai pertalian keluarga dan asal usul dari Malaysia, yang mempunyai prestasi terkini selaku pesaing di peringkat dunia,” katanya.

Penggunaan khidmat atlet berdarah kacukan atau berdarah warisan sebegini sudah digunakan dalam sukan bola sepak. Sebagai contoh, Brendan Gan, Matthew Davies dan La’vere Corbin-Ong yang merupakan pemain kacukan sudah lama menabur bakti bersama skuad kebangsaan yang berjulukan Harimau Malaya.

Pada masa yang sama, Norza yang juga merupakan Presiden Majlis Olimpik Malaysia (MOM) turut memaklumkan jawatankuasa telah membuat keputusan untuk memperketatkan pemilihan atlet ke temasya terbabit.

Antara kriteria pemilihan tersebut adalah mereka yang pernah memenangi pingat di temasya Sukan Olimpik edisi lalu dan menduduki kelompok ranking 10 terbaik dunia dalam sukan masing-masing.

Tambahnya lagi, meraih pingat di temasya Sukan Komanwel dan Sukan Asia turut menjadi asas pemilihan selain memiliki prestasi terkini yang meyakinkan. Kesemua ini bagi berupaya untuk menjelmakan kilauan pingat emas pertama di Sukan Olimpik Paris 2024 kelak.


Tuah Iringi Sarawak United Ke Suku Akhir Piala Malaysia – E. Elavarasan

Selain daripada Kuala Lumpur City (KL City) yang mengesahkan kemaraan ke peringkat suku akhir, naib juara Liga Premier iaitu Sarawak United yang berada dalam Kumpulan A turut meneruskan kemaraan ke peringkat yang sama.

Sarawak United berjaya mara selepas berhasil mengejutkan Sri Pahang dengan keputusan 2-1 dalam perlawanan yang berlangsung di Stadium Darul Makmur, semalam.

Bagaimanapun, ketua jurulatihnya, E.Elavarasan, merendah diri dengan kejayaan itu dan menyifatkan tuah berpihak kepada pasukannya untuk membawa pulang tiga mata berharga.

“Dari awal lagi Sri Pahang bermain lebih baik malah mereka berjaya mengejutkan kami dengan gol awal tetapi mujur kami dapat menyamakan kedudukan melalui Sandro.

“Gol penyamaan itu memberikan motivasi kepada pemain biarpun secara keseluruhan permainan dikuasai sepenuhnya oleh Sri Pahang.

“Mungkin apabila selepas kedudukan 1-1 dan kita juga dalam situasi tidak mahu kalah kerana situasi itu akan berikan kelebihan kepada tuan rumah jika menang, maka kita lebih banyak bertahan.

“Saya boleh katakan kami bernasib baik kerana dapat menjaringkan gol selepas 40 minit bertahan di separuh kedua dan melalui satu sahaja serangan balas, kami mendapatkan satu kemenangan penting,” katanya.

Kemaraan Sarawak United dan KL City menjadikan Sri Pahang dan Penang tersingkir dari saingan Piala Malaysia. Kedua-dua pasukan tersebut sudah tidak mampu lagi memintas Sarawak United dan KL City pada hari terakhir perlawanan peringkat kumpulan, Rabu ini.

Sementara itu, jika KL City berjaya mempertahankan kedudukan mereka di tangga teratas Kumpulan A selepas aksi keenam peringkat kumpulan, mereka dijadualkan akan bertemu Selangor yang sudah mengesahkan slot menerusi naib juara Kumpulan B manakala Sarawak United bertemu juara Kumpulan B, Terengganu FC di suku akhir.

Featured Image: Malaysian Football League


Kelayakan Sukan Komanwel: Atlet Angkat Berat 73kg, Erry Raih Pingat Perak

Sebutir lagi pingat berjaya dibawa pulang atlet angkat berat negara daripada kejohanan Kelayakan Sukan Komanwel yang dianjurkan bersama Kejohanan Angkat Berat Dunia 2021 di Tashkent, Uzbekistan, minggu ini.

Kali ini, penambahan pingat terbaru itu disumbangkan oleh atlet angkat berat kategori 73 kilogram (kg), Muhammad Erry Hidayat apabila dia berjaya melakukan angkatan keseluruhan dengan seberat 301kg.

Rekod tersebut sudah memadai buatnya untuk membawa pulang pingat perak sekaligus melayakkan diri ke temasya Sukan Komanwel Birmingham 2022. Sementara itu, pingat emas dan gangsa diraih oleh atlet India, Achinta Sheuli dan atlet Sri Lanka, Mudiyanselage Indika Chathur Dissanayak.

Terdahulu, dua atlet angkat berat negara dalam kategori 55kg dan 61kg iaitu Mohamad Aniq Kasdan dan Muhamad Aznil Bidin berjaya membawa pulang pingat emas ketika beraksi dalam kategori masing-masing.


Messi: Saya Bukan Mahu Gaji ‘Sedap’ Tetapi Mahu Pasukan Yang Mantap

Bintang bola sepak dunia, Lionel Messi dilaporkan telah menyatakan secara serius kepada majikannya untuk keluar daripada FC Barcelona, lapor Esporte Interativo.

Sumber dalaman yang rapat kepada Messi berkata dia tidak pernah melihat pemenang Ballon d’Or sebanyak enam kali itu begitu bersungguh-sungguh mahu meninggalkan Stadium Nou Camp sejak daripada zaman remajanya.

Keputusan Messi untuk meninggalkan skuad La Blaugrana dibuat selepas dimalukan oleh wakil Jerman, Bayern Munich apabila tewas 8-2 dalam aksi suku akhir Liga Juara-Juara UEFA, awal sabtu lalu.

Awal musim lalu, Messi berkata bahawa dia tidak bersama Barcelona semata-mata untuk menerima gaji yang besar. Tetapi dia mahu melihat Barcelona memulakan projek membina sebuah pasukan baharu yang mantap dan mampu bersaing untuk merebut kejuaraan.

Bagaimanapun, Messi atau nama julukannya La Pulga melihat majikannya tidak begitu serius dalam melaksanakan projek tersebut dan hasilnya mereka menamatkan saingan musim 2019/20 tanpa sebarang trofi serta dimalukan oleh Bayern Munich.

Perkara ini yang membuatkan Messi yang juga penyerang skuad kebangsaan Argentina ini kecewa terhadap majikan pasukannya.

Leo Messi finishes as #LaLigaSantander top scorer for a record seventh time! ⚽🔝🌟 pic.twitter.com/8hi7RhuFG4

Walaupun Barcelona mengharungi saingan musim ini dengan prestasi yang agak suram, Messi masih merekodkan statistik yang memberansangkan dengan menjaringkan 31 gol dan menghasilkan 26 bantuan gol dalam semua pertandingan.

Untuk saingan La Liga sahaja, penyerang berusia 33 tahun ini mengungguli carta penjaring terbanyak (25 gol) dan juga pencetak bantuan gol terbanyak (21 assist) musim ini.

Selain daripada Messi, dilaporkan pemain-pemain utama yang lain seperti Gerard Pique turut sedia angkat kaki daripada pasukan Barcelona dan memberi laluan kepada pemain-pemain muda.


Bekas Penyerang Terengganu, David Da Silva Kini Penjaring Kedua Terbanyak Liga Indonesia

Penyerang Brazil, David da Silva yang pernah beraksi bersama Terengganu FC sepanjang musim 2021 menjadi satu sosok yang tidak diminati oleh sebahagian besar penyokong kelab berpangkalan di pantai timur semenanjung tanah air itu.

Ia berikutan prestasinya sebagai penyerang tidak begitu memuaskan dengan sekadar menjaringkan 7 gol daripada 15 penampilan dalam saingan Liga Super serta dirundung kecederaan yang agak panjang.

Menariknya, prestasi Da Silva bersama Persib Bandung sejak bermulanya saingan baharu Liga 1 Indonesia cukup berbeza dengan yang dipersembahkannya semasa bersama Terengganu pada tahun lalu.

Da Silva turun bukan sahaja bebas kecederaan dan turun dalam kesemua sembilan perlawanan Liga 1 sebagai pemain kesebelasan utama. Bahkan dia turut meletakkan dirinya selaku salah satu penjaring berbisa dalam kancah Liga Indonesia dengan berjaya meledak 8 gol setakat ini.

Catatan itu meletakkannya sebagai penjaring kedua terbanyak liga – hanya kurang satu gol berbanding pendahulu carta, Matheus Pato (9 gol) daripada Borneo FC.

Untuk makluman semua, jaringan peribadi kelapan Da Silva baru sahaja hadir dalam perlawanan menentang Arema FC di tempat lawan, semalam. Lebih manis, jaringan pada minit ke-88 itu telah membantu Persib meraih kemenangan selepas terikat 1-1 bermula minit ke-49 permainan.

Selain merekodkan 8 jaringan, Da Silva turut mencatatkan satu bantuan gol (assist) buat rakan sepasukannya ketika perlawanan pembukaan Liga 1 menentang Bhayangkara FC.

Sebagai tambahan, Da Silva kini telah mengumpul 50 gol daripada daripada 66 penampilannya dalam kancah bola sepak Indonesia sejak tahun 2018.

Untuk pengetahuan semua, Da Silva menyertai Persib Bandung bermula Disember 2021 selepas Terengganu mengumumkan tidak melanjutkan kontraknya.


K-League Nama Liga Tempatan Anjuran KFA Pada Tahun 2022

Badan induk bola sepak negeri Kedah Darul Aman iaitu Persatuan Bola Sepak Kedah (KFA) memutuskan untuk menganjurkan sebuah liga bola sepak tempatan di negeri terbabit dan dinamakan sebagai ‘K-League’ pada tahun hadapan.

Menurut Presiden KFA, Dato’ Seri Muhammad Sanusi Md. Noor merangkap Menteri Besar Kedah, perkara tersebut telah diputuskan dan dipersetujui oleh Ahli-Ahli Gabungan KFA dalam Kongres KFA yang berlangsung di Wisma Darul Aman, pada hari ini.

Difahamkan sebanyak enam kejohanan dipertandingkan di bawah saingan K-League tersebut. Disamping itu, Sanusi turut berkongsikan beberapa syarikat telah memberikan persetujuan untuk menaja kejohanan ini.

“Dalam Kongres KFA Kali Ke-46 2021 yang berlangsung sebentar tadi telah diputuskan akan menganjurkan beberapa liga tempatan yang diberi nama K-League 2022 dan telah dipersetujui oleh Ahli-Ahli Gabungan KFA.

“Sebanyak enam piala yang akan dipertandingkan dalam K-League 2022 ini iaitu Piala Kebawah Duli Yang Maha Mulia Tuanku Sultan Kedah, Piala Menteri Besar, Piala KFA, Kedah Grassrood League Bawah 12 Tahun, Liga Futsal Kedah dan Langkawi International Beach Soccer.”

“Saya telah berjumpa dengan beberapa penaja dan beberapa syarikat besar yang telah bersetuju untuk menaja liga tempatan yang akan dimuktamadkan beberapa hari lagi,” katanya seperti dipetik daripada laman sosial Warta Kedah.

Sanusi turut menekankan bawah KFA akan memberikan tumpuan kepada penganjuran liga tempatan untuk menyemarakkan bola sepak di negeri terbabit. Sementara itu, Kedah Darul Aman FC pula menumpukan perhatian untuk beraksi di kancah elit bola sepak negara di bawah anjuran Malaysian Football League (MFL).


10 Perlawanan 10 Gol, Farizal Minta Rakan Sepasukan Berhati-Hati Dengan Romel Morales

Penjaga gol Johor Darul Ta’zim (JDT), Farizal Marlias memberi amaran kepada rakan-sepasukannya agar berhati-hati dengan penyerang Kuala Lumpur City (KL City), Romel Morales.

Pemain kelahiran Colombia yang berusia 24 tahun ini merupakan pemain tengah menyerang namun dek masalah kecederaan yang menimpa penyerang utama, ketua jurulatih KL City, Bojan Hodak meletakkan Romel beraksi sebagai penyerang.

Pada awalnya, Romel bergelut untuk menjalankan peranan itu namun di pentas Piala Malaysia, Romel tampil sebagai penyerang yang cukup berbisa. Setakat ini, dia meledak 10 gol daripada 10 perlawanan sekaligus memimpin carta penjaring terbanyak kejohanan.

Baca: Beri Pasport Kepada Pemain Muda Seperti Romel Morales Bukannya Penyerang Usia 30-an

“Kami juga kena berhati-hati dengan penyerang KL City, Romel Morales, yang begitu bahaya dalam kotak penalti selain mempunyai fizikal yang kuat,” ujar Farizal dalam sidang media praperlawanan akhir Piala Malaysia, hari ini.

Pada masa yang sama, Farizal turut mengingatkan rakan-rakannya agar berhati-hati dalam aspek serangan balas dan situasi bola mati pasukan yang dibimbing oleh jurulatih kelahiran Croatia itu.

“Sudah pasti Kuala Lumpur cukup berdisiplin dalam bertahan selain berbahaya pada serangan pantas di samping tidak boleh memberikan peluang kepada lawan dalam situasi bola mati kerana pada perlawanan lalu, kami ada melepaskan satu gol kepada mereka.” tambahnya lagi.

Sebagai rekod, pertemuan terakhir melibatkan kedua-dua pasukan dalam saingan Liga Super yang lalu dimenangi oleh skuad Harimau Selatan dengan keputusan 2-1.

Dalam perlawanan yang berlangsung di Stadium Sultan Ibrahim (SSI) pada September lalu, JDT mencatatkan kemenangan hasil jaringan Nazmi Faiz dan gol sendiri oleh Nik Shahrul Azim. Manakal, KL City pula meraih gol saguhati menerusi Izreen Izwandy.

Featured Image: Kuala Lumpur City


Indonesia Masters: Gandingan Baharu Hon Jian-Yen Wei Mara Ke ‘Main Draw’ Jumpa Pasangan No.15 Dunia

Beregu campuran yang baharu digandingkan, Choong Hon Jian dan Peck Yen Wei berhasil melepasi ujian pusingan kelayakan sekaligus mara ke babak undian utama (main draw) saingan Indonesia Masters 2022 – saingan Jelajah Dunia Super 500 BWF.

Pasangan ini melepasi ujian tersebut dengan menumpaskan pasangan Perancis yang menghuni ranking ke-62 dunia, Wiliam Villeger dan Anne Tran secara “straight set” di Pusingan Kelayakan 1, sebentar tadi.

DAIHATSU Indonesia Masters 2022.XD – Qualification quarter final          🇲🇾Hon Jian CHOONG🏅22 21 🇲🇾Yen Wei PECK🏅20 18 🇫🇷William VILLEGER          🇫🇷Anne TRAN

🕗 in 41 minutes https://t.co/CFurjR5eho

— BWFScore (@BWFScore) June 7, 2022

Dalam perlawanan tersebut, Hon Jian-Yen Wei merekodkan kemenangan dengan skor 22-20 dan 21-18 dalam tempoh masa 41 minit bertempat di Istana Olahraga Gelora Bung Karno (Istora), Jakarta.

Sementara itu, kemenangan ini membolehkan mereka ke Pusingan 32 dalam kelompok undian utama dan menanti mereka di peringkat tersebut adalah pasangan Denmark yang menduduki ranking ke-15 dunia, Mathias Christiansen dan Alexandra Bøje.

Sebagai tambahan, sebelum ini, Hon Jian beraksi dalam ketagori beregu campuran bergandingan bersama Yap Cheng Wen, Goh Pei Kee dan Toh Ee Wei. Manakala, Yen Wei pula bergandingan bersama Chen Tang Jie serta pernah mencapai ranking tertinggi, ke-27 dunia.

Featured Image: Badminton Association of Malaysia


Sukan SEA: Lee, Haikal & Tang Jie Serta Shaqeem Pacu Malaysia Ke Final

Skuad lelaki negara hampir-hampir disingkirkan oleh Singapura dalam acara badminton lelaki berpasukan pada peringkat separuh akhir Sukan SEA 2021.

Mujurlah wakil ketiga negara merangkap pemain perseorangan kedua, Lee Shun Yang berhasil mencetak kemenangan ke atas Jason Teh Jia Heng dengan skor 21-19, 21-23 dan 21-16 sekaligus menghalang skuad negara seberang tambak merekodkan kemenangan 3-0 pada ketika itu.

Sebelum itu, perseorangan dan beregu mereka iaitu Loh Kean Yew dan gandingan Terry Hee Yong Kai-Loh Kean Hean berhasil mengalahkan Jacky Kok Jing Hong (12-21 dan 12-21) dan Arif Junaidi-Man Wei Chong (21-19 dan 21-13) untuk memberikan pendahuluan selesa 2-0 buat Singapura.

RESULTS: #SEAGames2021 SF (Men’s Team)

Lee Shun Yang def. Jason Teh 21-12 21-23 21-16#DemiMalaysia#BadmintonMalaysia pic.twitter.com/0mb5oj5lVN

— BAM (@BA_Malaysia) May 17, 2022

Setelah Shun Yang berhasil meletakkan kedudukan 2-1, gandingan “scratch pair” Chen Tang Jie-Muhammad Haikal memberikan satu lagi kemenangan buat Malaysia apabila berjaya menumpaskan Danny Bawa Chrisnanta-Andy Kwek Jun Liang dengan skor 21-17 dan 21-15.

Kedudukan menjadi seimbang 2-2 dan perlawanan kelima perlu dilangsungkan untuk mencari pemenang yang akan menempah tiket ke saingan akhir.

Di perlawan kelima, perseorangan ketiga negara, Muhammad Shaqeem Eiman memastikan Malaysia mengesahkan tempat ke peringkat akhir dengan menundukkan Joel Koh secara “straight set” dengan skor 21-10 dan 21-17.

Untuk perlawanan akhir yang akan berlangsung esok, Malaysia akan turun bertemu Thailand untuk merebut kilauan emas bagi acara badminton lelaki berpasukan pada temasya kali ini.


Olimpik 2020: Pandelela Melangkah Ke Final Terjun 10m Platform

Penerjun negara, Pandelela Rinong berjaya menempah slot ke final acara terjun 10 meter (m) platform Sukan Olimpik Tokyo 2020.

Atlet yang memenangi pingat gangsa dalam acara yang sama pada edisi Sukan Olimpik London 2012 melangkah ke final dengan kutipan 315.75 mata hasil daripada lima terjunan yang dilakukan hari ini.

Pungutan mata tersebut membolehkan atlet berusia 28 tahun ini menduduki tempat ketujuh – tergolong dalam kalangan 12 penerjun terbaik di peringkat separuh akhir.

Terjun – 10 Meter Platform Wanita – Separuh AkhirKedudukan akhir:7. 🇲🇾 Pandelela Rinong Pamg (315.75)Pandelela LAYAK ke final!Final akan berlangsung jam 2 petang nanti (waktu Malaysia).Ayuh Malaysia!#Diving#Tokyo2020#SokongMalaysia pic.twitter.com/evI3r9rDai

Untuk makluman, di peringkat ini, hanya 12 daripada 18 penerjun yang mencatatkan markah tertinggi sahaja layak untuk beraksi di peringkat final.

Sementara itu, mengungguli carta 12 penerjun terbaik di Pusat Akuatik Tokyo pada peringkat separuh akhir adalah dua penerjun remaja dari China.

Quan Hongchan, 14 tahun dan Chen Yuxi, 15 tahun menamatkan aksi separuh akhir di kedudukan pertama dan kedua dengan memungut 415.65 dan 407.75 mata masing-masing.

Pandelela akan turun beraksi di pusingan akhir bagi merebut kilauan pingat dalam acara terjun 10m platform pada jam 2 petang, hari ini.


Kontrak Jurulatih Yang Membawa Thailand Menjulang Piala AFF Dilanjutkan Sehingga 2023

Persatuan Bola Sepak Thailand (FAT) bertindak melanjutkan kontrak ketua jurulatih yang berjaya membawa skuad Gajah Perang memenangi Piala AFF Suzuki 2020, Alexandre ‘Mano’ Polking sehingga tahun 2023.

Jurulatih Brazil-Jerman yang berusia 45 tahun itu menandatangani kontrak lanjutan tersebut sambil disaksikan oleh Presiden FAT, Somyot Poompunmuang dalam satu majlis yang berlangsung di Ibu Pejabat FAT, semalam.

“Saya amat gembira dengan kontrak baharu. Memenangi Piala AFF hanyalah (satu) permulaan. Ini merupakan kerja yang diimpikan saya selepas menetap di Thailand sejak sekian lama. Saya sangat gembira untuk terus bekerja di sini.” kata Polking seperti dipetik daripada laman sesawang rasmi Persekutuan Bola Sepak ASEAN (AFF).

I’m delighted and proud to announce that we are going together for another 2 years!! Thanks to President Somyot, Madam Pang, my staff, the thai fans and of course  a big thanks to my players! The game belongs to the the players and they were just amazing!!! 🙏🏼🙏🏼🙏🏼 pic.twitter.com/qxWFxb67nd

Sasaran utama Polking pada tahun ini adalah melepasi pusingan ketiga kelayakan Piala Asia yang akan berlangsung pada Jun nanti sekaligus menempah tiket ke pusingan akhir yang akan berlangsung pada 2023 kelak.

Antara agendanya yang lain adalah kejohanan Piala AFF 2022 yang bakal berlangsung di penghujung tahun ini serta perlawanan-perlawanan antarabangsa pada rehat antarabangsa FIFA.

Untuk makluman semua, Polking mula dilantik sebagai ketua jurulatih Thailand pada September 2021. Kehadirannya adalah untuk menggantikan jurulatih Jepun, Akira Nishino yang ditamatkan kontrak ekoran tidak mencapai sasaran yang ditetapkan oleh badan induk bola sepak negara itu.


Ranking BWF: Juara Terbuka Odisha Khim Wah-Azriyn Catat Peningkatan 123 Anak Tangga

Pasangan beregu lelaki negara, Lim Khim Wah dan Nur Mohd Azriyn meraih peningkatan yang memberangsangkan dalam kedudukan ranking dunia selepas muncul juara Terbuka Odisha, Ahad lalu.

Menerusi kemaskini terbaru oleh Persekutuan Badminton Dunia (BWF), Khim Wah-Azriyn berhasil mencatatkan peningkatan sebanyak 123 anak tangga sekaligus menghuni tangga ke-165 dunia, minggu ini.

Untuk makluman semua, ini merupakan ranking tertinggi pernah dicapai oleh Khim Wah-Azriyn sejak bergandingan bermula awal Januari lalu.

Sementara itu, satu lagi pasangan beregu lelaki negara, Chia Weijie dan Low Hang Yee yang berjaya merangkul kejuaraan dalam saingan Terbuka Ukraine turut mencatatkan peningkatan yang mendadak.

Pasangan yang berusia 21 dan 24 tahun masing-masing ini meningkat sebanyak 101 anak tangga menjadikan mereka menduduki ranking ke-178 dunia, pada minggu ini.

Tidak ketinggalan, beregu lelaki, Chang Yee Jun dan Yap Roy King yang mara ke peringkat separuh akhir Terbuka Ukraine pula meningkat sebanyak 76 anak tangga dan berhasil meletakkan diri mereka di tangga ke-194 dunia.

Tiada perubahan melibatkan empat pasangan beregu utama negara di mana Aaron Chia-Soh Wooi Yik, Ong Yew Sin-Teo Ee Yi, Goh Sze Fei-Nur Izzuddin dan Man Wei Chong-Tee Kai Wun masih kekal di kedudukan ke-7, ke-11, ke-17 dan ke-45 dunia.


Dua Wakil Negara Rangkul Kejuaraan Saingan Remaja Itali 2023

Perseorangan wanita, Ung Yi Xing serta pasangan beregu lelaki negara, Kang Khai Xing-Aaron Tai berhasil memastikan kejuaraan dalam kategori masing-masing menjadi milik mereka dalam saingan Remaja Itali 2023.

Yi Xing yang berusia 18 tahun muncul selaku wakil negara yang pertama mengesahkan kejuaraan dalam perlawanan akhir yang berlangsung di Milan, semalam.

Kejuaraan itu hadir dengan menumpaskan pilihan pertama kejohanan dari Thailand, Sirada Roongpiboonsopit secara “straight set” dengan skor 22-20 dan 21-16.

Sementara itu, Khai Xing-Aaron yang turut berhadapan dengan pilihan pertama kejohanan iaitu gandingan dari Sepanyol, Daniel Franco-Rodrigo Sanjurjo.

Dalam perlawanan tersebut, Khai Xing-Aaron menumpaskan mereka juga secara “straight set” dengan skor 29-27 dan 21-14.

Pada masa yang sama, ada sepasang lagi wakil negara yang turut beraksi dalam perlawanan akhir semalam iaitu gandingan Aaron Tai dan Chan Wen Tse.

Bagaimanapun, Aaron-Wen Tse terpaksa berpuas hati dengan kedudukan sebagai naib juara apabila tumpas kepada wakil Thailand, Tanakorn Meechai dan Fungfa Korpthammakit.

Featured Image: Badminton Association of Malaysia


Sukan SEA 2023: Kemarau Emas Acara 110m Berpagar Berterusan Buat Malaysia

Malaysia terpaksa menunggu lebih lama untuk mendapatkan pingat emas bagi acara 110 meter (m) berpagar selepas kedua-dua atlet negara, Benedict Ian Gawok dan Shareem Aleimran Abdul Rahman tidak berjaya meraih kedudukan podium.

Shareem Aleimran menamatkan perlumbaan di tempat kelima dengan catatan masa 14.67 saat (s) manakala Benedict Ian Gawok pula tidak menamatkan perlumbaan.

Pingat emas diraih atlet Thailand, Nattaphon Dansungnoen dengan rekod 13.832s, perbezaan masa yang sangat tipis sebanyak 0.002s dengan pemenang pingat perak, Cheng Xiang Ang dari Singapura (13.834s).

Pingat gangsa pula dimenangi atlet Filipina, John Christopher Cabang Tolentino dengan catatan masa 13.85s.

Terdahulu, pingat emas terakhir dimenangi negara bagi acara 110m berpagar diraih Rayzam Shah Wan Sofian ketika di temasya Sukan SEA 2017 dengan catatan masa 13.83s.

Dua tahun kemudian, Rayzam Shah hampir meneruskan dominasinya tetapi perbezaan masa yang sangat tipis meletakkan atlet Filipina, Clinton Bautista selaku pemenang pingat emas bagi acara tersebut di Manila.


Duit ‘Pencen’ Khabib Nurmagomedov Lebih RM25 Juta

Atlet seni bela diri campuran (MMA), Khabib Nurmagomedov dilaporkan membawa pulang wang lumayan hampir RM25 juta ($6 juta) setelah memenangi perlawanan menentang Justin Gaethje dalam aksi UFC 254 menurut laporan Russia Today.

Khabib yang terkenal dengan julukan The Eagle itu hanya memerlukan dua pusingan untuk menumbangkan lawannya di Fight Island, Abu Dhabi sekaligus mengekalkan rekod tanpa kalahnya kepada 29 perlawanan.

Selain daripada jumlah tersebut, Khabib juga diberikan bonus tambahan hasil kemenangan yang bernilai sekitar RM375,000 ($90,000). Malah dia juga akan mendapat bayaran tambahan hasil daripada kontrak bayar untuk tonton (pay-per-view).

Dan menurut Presiden UFC, Dana White turut mengesahkan bahawa pertembungan di antara Khabib dan Gaethje merupakan salah satu pertarungan box office paling menguntungkan dalam sejarah UFC.

Sejurus perlawanan tersebut, Khabib tampil mengumumkan persaraannya dengan penuh emosi atas alasan tidak mampu meneruskan kariernya tanpa bapa merangkap jurulatihnya yang telah meninggal dunia pada julai lalu ekoran dijangkiti oleh Covid-19.


Koleksi ‘Rare’ Jersi Manchester United Dengan Logo AirAsia & TNB

Logo syarikat penerbangan tambang murah, AirAsia dan syarikat elektrik negara, Tenaga Nasional Berhad (TNB) pernah menghiasi ruangan hadapan jersi Manchester United.

Jersi yang disertakan dengan logo AirAsia itu pernah digayakan sendiri oleh Ketua Pegawai Eksekutif (CEO), Tony Fernandes dan gambar tersebut dimuat naik menerusi blognya, suatu masa dahulu.

These are the others I’ve seen. Tony Fernandes was sent one for @AirAsia, and Tenaga Nasional had one, too. Someone tweeted me ages ago and they had a different one but I can’t find it. pic.twitter.com/Guf8T79jg7

Berdasarkan pengamatan kepada jersi tersebut, ianya merupakan jersi keluaran Nike pada musim 2008/09 – musim di mana Manchester United merangkul kejuaraan Liga Perdana Inggeris (EPL), Piala Liga dan Piala Perisai Komuniti.

Kita sedia maklum, kedua-dua syarikat ini tidak pernah diumumkan sebagai penaja utama skuad Red Devil kendalian Sir Alex Feguson pada ketika itu. Namun mengapakah logo kedua-dua syarikat berpangkalan di tanar air kita ini terpampang di jersi tersebut?

What’s the rarest or most unusual shirt in your collection? This is mine; An #MUFC 2007-09 home shirt, sponsored by @Dyson, boxed with a book & DVD. These were sent to different companies towards the end of the AIG deal, each one customised for that specific company. pic.twitter.com/Sio8lQOmQd

Kisah yang sebenarnya, jersi tersebut merupakan sampel yang dihantar oleh Manchester United kepada syarikat-syarikat berpotensi untuk menjadi penaja utama mereka pada waktu itu. Selain daripada AirAsia dan TNB, terdapat juga jersi Manchester United dengan logo syarikat perkakasan elektrik, Dyson.

Jersi-jersi ini dihantar kepada syarikat yang berkenaan secara spesifik supaya mereka dapat menilai bagaimanakah rekaan logo syarikat masing-masing sekiranya menghiasi bahagian hadapan jersi Manchester United.

Ketika itu, penaja utama Manchester United, syarikat insurans berpangkalan di Amerika, AIG sudah memasuki tahun akhir perjanjian bersama Manchester United. Oleh itu Red Devil melakukan rundingan dengan beberapa syarikat baharu untuk dijadikan penaja utama mereka.

Untuk rekod, AIG memeterai perjanjian penajaan bersama Manchester United bernilai £19 juta setahun dari tahun 2006 sehingga tahun 2010. Bagaimanapun pada januari 2009, AIG mengumumkan tidak meneruskan penajaan ekoran krisis kewangan yang melanda syarikat mereka.

Namun mereka sangat berbangga selama empat tahun penajaan, Manchester United meraih pelbagai kejuaraan termasuk di saingan Liga Juara-Juara UEFA dan FIFA Club World Cup.


Terbuka Jerman: Kanta Singkir Daren Di Pusingan 32

Perseorangan lelaki senior negara, Liew Daren hanya mampu beraksi di peringkat Pusingan 32 sahaja dalam saingan Terbuka Jerman 2023.

Ini berikutan pemain berusia 35 tahun ini terpaksa akur tumpas kepada pemain Jepun yang menghuni ranking ke-16 dunia, Kanta Tsuneyama sebentar tadi.

YONEX German Open 2023MS – R3221 21 🇯🇵Kanta TSUNEYAMA🥇

— BWFScore (@BWFScore) March 8, 2023

Dalam pertarungan tersebut, Daren tumpas secara “straight set” dengan skor 18-21 dan 17-21 dalam tempoh 40 minit permainan di Gelanggang 2.

Kekalahan itu secara langsungnya menyingkirkan Daren daripada kejohanan bertaraf Jelajah Dunia BWF Super 300 ini.

Sebagai rekod, ini merupakan pertemuan ketujuh melibatkan kedua-dua pemain di pentas antarabangsa. Kekalahan pada kali ini merupakan yang kelima dialami Daren sejak pertemuan sulung mereka di kejohanan Chinese Taipei Grand Prix 2015.

Featured Image: Badminton Association of Thailand


Kemarau Kemenangan Selangor Ke Atas Terengganu Berlanjutan 8 Perlawanan

Nampaknya kemarau kemenangan pasukan berpangkalan di Lembah Klang, Selangor FC ke atas Terengganu FC semakin berlanjutan menjadi lapan perlawanan.

Ini selepas skuad yang terkenal dengan julukan Red Giants itu tumpas dalam aksi terbaru Liga Super yang berlangsung di Stadium Sultan Mizan Zainal Abidin (SMAZA), sebentar tadi.

Dalam perlawanan tersebut, Terengganu yang dibimbing oleh Nafuzi Zain berhasil merekodkan kemenangan 2-0 ke atas Selangor hasil jaringan Faisal Halim dan Tchetche Kipre (P) pada minit ke-19 dan ke-59 masing-masing.

KEPUTUSAN MASA PENUH – LS6#LigaSuper2022 pic.twitter.com/f2sHx598Pa

— #LigaMalaysia2022 (@MFL_MY) April 22, 2022

Bukan sahaja merekodkan kemenangan tanpa bolos, Terengganu yang beraksi sambil disaksikan sekitar 4500 penonton di stadium turut mendominasi daripada segi aspek jumlah percubaan serta mempamerkan corak serangan yang cukup meyakinkan.

Sebagai rekod, kali terakhir Selangor meraih kemenangan ke atas Terengganu adalah dalam saingan Liga Super 2019 di Stadium Shah Alam. Pada saat itu, Selangor berhasil meraih kemenangan 1-0 hasil jaringan Faiz Nasir.

Perlawanan-perlawanan berikutnya, Selangor sekadar meraih samada keputusan seri atau kalah.

Rekod tujuh perlawanan berikutnya adalah seperti berikut:

Liga Super 2019: Terengganu 1-0 Selangor

Liga Super 2020: Terengganu 3-3 Selangor

Liga Super 2021: Terengganu 3-1 Selangor

Liga Super 2021: Selangor 1-2 Terengganu

Piala Malaysia 2021: Terengganu 2-1 Selangor

Piala Malaysia 2021: Selangor 1-3 Terengganu

Perlawanan Persahabatan 2022: Selangor 0-2 Terengganu


Piala Malaysia: Irfan Harap Kelebihan Beraksi Di Tempat Sendiri Dapat Pacu Sabah Ke Separuh Akhir

Bekalan satu gol yang dibawa dari Stadium Negeri pada suku akhir pertama Piala Malaysia masih belum mencukupi buat Sabah FC jika berhasrat mengulangi sejarah layak ke peringkat separuh akhir sepertimana empat tahun lalu.

Pemain tengahnya, Irfan Fazail, masih menghormati Kuching City FC yang berhasil menghadirkan tentangan sengit dalam perlawanan pertama lalu. Sambil itu Irfan turut menyifatkan peluang buat kedua-dua pasukan untuk layak ke peringkat seterusnya masih seimbang .

Namun begitu, pemain berusia 31 tahun ini mengharapkan kelebihan bermain di laman sendiri sambil dibantu sokongan padu para penyokong pada hari esok (Jumaat) akan menjadi pemangkin semangat bagi menangani tentangan hebat yang akan diberikan Kuching City.

“Masa lawan Kuching itu, saya dapat rasakan situasi masih lagi 50-50 bagi perlawanan kedua nanti tetapi apabila bermain di laman sendiri, saya harap semangat pemain-pemain Sabah akan lebih baik.

“Kita berhasrat mahu kekalkan kelebihan jaringan yang dimenangi tempoh hari dalam usaha melayakkan diri ke separuh akhir.

“Kehadiran penyokong ke stadium akan menaikkan moral semua pemain kerana tahun ini, penyokong-penyokong Sabah sentiasa berikan komitmen luar biasa sama ada kami menang atau kalah.

“Jadi, kami akan cuba untuk mara sejauh yang mungkin serta membawa Sabah ke peringkat yang lebih tinggi demi penyokong serta berada di tahap fokus terbaik ketika berdepan Kuching,” katanya.

Akhir-akhir ini, Irfan semakin mendapat perhatian ketua jurulatih, Datuk Ong Kim Swee apabila kerap disenaraikan dalam kesebelasan utama dalam beberapa perlawanan.

Situasi itu melegakan bekas pemain Harimau Muda ini lebih-lebih lagi setelah mengharungi pelbagai isu kecederaan terutamanya Anterior Cruciate Ligament atau dikenali ramai sebagai ACL.

“Bila saya datang ke Sabah, keyakinan saya sangat bertambah kerana kembali bekerja dengan Datuk Ong malah dia turut membawa pasukan kejurulatihan sendiri.

“Fisioterapi dalam pasukan ini juga banyak membantu apabila saya ada alami kecederaan, mereka banyak membantu yang secara tidak langsung memberi suntikan semangat kepada saya.

“Saya telah bermain 90 minit dalam tiga perlawanan terakhir dan ketiadaan pemain-pemain utama seperti Gary Steven Robbat membuka ruang untuk saya membuktikan sesuatu kepada jurulatih,” katanya.

Untuk makluman, Sabah berjaya meraih kemenangan pada suku akhir pertama lalu menerusi jaringan tunggal daripada Baddrol Bakhtiar pada minit ke-69 selepas pantas menerpa bola muntah dari penjaga gol, Shaiful Wazizi, hasil percubaan awal daripada Farhan Roslan.

Featured Image: Kuching City FC


Dechi a.k.a ‘Kante’ Jadi Pemain Baharu Kedah Hadapi Liga Malaysia & Piala AFC 2022

Pasukan berpangkalan di utara semenanjung tanah air, Kedah Darul Aman (Kedah) mengumumkan pemain import kedua untuk memperkuatkan pasukannya bagi mengharungi saingan Liga Malaysia dan Piala AFC 2022.

Pemain import baharu yang diikat oleh Kedah ini merupakan kelahiran Ivory Coast, berusia 30 tahun dan mempunyai pengalaman beraksi dalam kancah bola tempatan selama 5 musim ini terkenal dengan julukan ‘Kante’ bersama pasukan lamanya, Terengganu.

Menerusi makluman di pelbagai platform media sosial, skuad Hijau Kuning mengesahkan pemain tengah berketinggian 1.64 meter (m), Dechi Marcel N’Guessan menjadi pemain baharu mereka, bermula hari ini.

Pemain yang beraksi di Malaysia bersama UiTM FC sejak tahun 2017 ini cukup dikenali kalangan peminat bola sepak tempatan sebagai seorang yang mempunyai kerajinan dan ‘work rate’ yang tinggi di atas padang.

Kehadiran Dechi yang seringkali digunakan sebagai ‘box-to-box midfielder’ pastinya sebagai pengganti kepada pemain tengah Singapura, Anumanthan Kumar yang tidak dilanjutkan kontrak oleh Kedah setelah tamatnya saingan Liga Malaysia 2021.

Baca: Jang Dari Korea Jadi Pengganti Renan Alves di Barisan Pertahanan Kedah

Sebagai rekod, tiga hari lalu, Kedah mengumumkan kedatangan pemain import pertamanya iaitu pertahanan, Jang Suk-won yang merupakan bekas pemain Melaka United bagi menggantikan Renan Alves.


Terbuka Singapura: Beregu No.2 Jepun Tunjuk Vivian-Chiew Sien Jalan Keluar

Beregu wanita negara, Vivian Hoo dan Lim Chiew Sien menjadi wakil negara pertama ditunjukkan jalan pulang apabila tewas kepada pasangan Jepun, Yuki Fukushima dan Sayaka Hirota, sebentar tadi.

Beregu No.2 Jepun itu merupakan pilihan keempat kejohanan dan menduduki kedudukan kelapan dunia tidak mempunyai sebarang masalah untuk menundukkan cabaran Vivian-Chiew Sin.

Yuki-Sayaka hanya memerlukan 41 minit untuk menewaskan beregu No.2 negara secara ‘straight set’ dengan skor 21-12 dan 21-14 dalam perlawanan yang berlangsung di Stadium Tertutup Singapura.

Singapore Open 2023WD – R32          🇯🇵Yuki FUKUSHIMA🏅21 21 🇯🇵Sayaka HIROTA🏅          🇲🇾Vivian HOO12 14 🇲🇾LIM Chiew Sien

— BWFScore (@BWFScore) June 6, 2023

Sebelum ini, Yuki-Sayaka turut menewaskan Vivian-Chiew Sin dalam pertemuan sulung mereka tahun lalu di Terbuka Thailand secara ‘straight set’ dengan skor 21-9 dan 21-8.

Untuk makluman, tiga daripada lima kejohanan terakhir Vivian Hoo dan Lim Chiew Sin berakhir dengan beregu wanita kebangsaan tersebut pulang awal selepas tewas di pusingan 32 kejohanan termasuk Terbuka Singapura.

Sebagai tambahan, dua lagi wakil negara iaitu Man Wei Chong dan Tee Kai Wun menang tanpa bertanding selepas gandingan Jerman, Mark Lamsfuss dan Marvin Seidel menarik diri manakala Aaron Chia dan Soh Wooi Yik bakal menentang wakil China, He Ji Ting dan Zhou Hao Dong.

Featured Image: Perodua Malaysia Masters 2023


Dokumentari ‘Jerkahan & Makian Bojan Hodak’ Disiarkan Bermula 1 Februari di Astro

Siri dokumentari yang memaparkan perjalanan Kuala Lumpur City FC (KL City) beraksi dalam saingan Liga Super & muncul juara Piala Malaysia 2021 akan disiarkan bermula 1 Februari hadapan.

Dokumentari sukan bertajuk ‘Sampai Mati Kuala Lumpur’ ini akan membawakan kepada penonton menyingkap perkara-perkara di belakang tabir yang dijalani oleh para pemain dan jurulatih sebagai contoh di dalam bilik persalinan, semasa latihan dan juga luar padang.

Penantian yang sangat dinanti-nantikan untuk Docuseries “Sampai Mati Kuala Lumpur” akan tiba tidak lama lagi! 🍿🍿 #KLCityFC #PrideofKL #morethanaclub pic.twitter.com/ZrhDjaN88u

Pelbagai emosi dapat dirakam di dalam dokumentari ini termasuk dengan nasihat, arahan, jerkahan serta makian daripada ketua jurulatih, Bojan Hodak terhadap para pemain.

Tidak ketinggalan, penglibatan Ketua Pegawai Eksekutif (CEO), Stanley Bernard untuk mengangkat kembali maruah dan wajah skuad ibu kota ini untuk kembali ke zaman kegemilangannya turut diselitkan.

Untuk makluman semua, dua daripada lapan episod awal dokumentari ini akan disiarkan secara eksklusif kepada pelanggan Astro pada 1 dan 2 Februari (Selasa dan Rabu) di saluran Astro Arena 801 atau Astro Prima 105 pada jam 9.00 malam.

Manakala, episod-episod yang lain akan menyusul pada tiga minggu berikutnya, disiarkan pada hari yang sama iaitu Selasa dan Rabu di waktu yang sama.


5 Pemain Bola Sepak Yang Berjaya Bangkit Setelah Ditimpa Kecederaan ACL

Kecederaan melibatkan anterior cruciate ligament (ACL) terjadi apabila satu atau dua ligamen yang menyambungkan femur (tulang peha) dengan tibia (tulang kering) terputus secara sempurna.

Ianya merupakan satu kecederaan yang mengerikan buat para pemain bola sepak dan juga atlet-atlet sukan. Mengapa? Hal ini kerana, sekiranya menimpa mana-mana pemain atau atlet sukan, ia memerlukan tempoh sekitar enam hingga sembilan bulan sebelum sembuh sepenuhnya.

Seperkara lagi, setelah sembuh, belum tentu pemain atau atlet tersebut dalam kembali beraksi ke tahap kemuncak sebagaimana sebelum kecederaan menimpa mereka.

Namun begitu terdapat beberapa pemain yang ditimpa kecederaan melibatkan ACL berjaya bangkit dan kembali memparmerkan prestasi kemuncak sepertimana sebelumnya. Di sini kami senaraikan lima pemain-pemain tersebut:

Penyerang Sweden, Zlatan Ibrahimovic mendapat kecederaan ACL ketika bermain bersama Manchester United dalam perlawanan menentang Anderlecht dalam saingan Liga Europa 2017. Pada pandangan ramai, dengan umurnya pada ketika itu dalam lingkungan 35 tahun, kecederaan tersebut pastinya menjadi noktah kepada kerjaya bola sepaknya.

Bagaimanapun, Zlatan berjaya bangkit daripada kecederaan tersebut dan menjadi pemain penting ketika beraksi bersama kelab berpangkalan di Amerika Syarikat, Los Angeles Galaxy dengan menjaringkan 53 gol daripada 58 penampilan.

Penghujung tahun 2019, Zlatan kembali ke pasukan lamanya dalam saingan Serie A Itali iaitu AC Milan sebagai pemain ejen bebas. Walaupun sekadar bermain separuh musim tetapi penyerang berusia 39 tahun ini berjaya menjaringkan 10 gol daripada 18 penampilan. Hasil kecemerlangan prestasinya tersebut, dia diberikan lanjutan kontrak bersama AC Milan sehingga ke penghujung musim ini.

Penyerang Colombia, Falcao antara pemain malang yang ditimpa kecederaan ACL melebihi sekali. Kecederaan ACL pertama yang menimpanya adalah pada tahun 2005 ketika beraksi bersama River Plate.

Disebabkan kecederaan tersebut, Falcao terpaksa berehat selama 10 bulan. Namun, Falcao berjaya bangkit daripada kecederaan tersebut dan menjadi penyerang prolifik skuad kebangsaannya termasuk ketika mewakili Porto dan Atletico Madrid.

Akan tetapi, kecederaan ACL kembali menimpa Falcao ketika dia bersama kelab AS Monaco. Kecederaan kali ini mengambil lebih masa untuk pulih sebelum kembali menemui sentuhan berbisanya. Dia juga gagal menyerlah semasa dipinjamkan ke Manchester United dan Chelsea.

Bagaimanapun, sentuhannya kembali berbisa setelah berpindah ke Liga Turki dengan menyertai Galatasaray.

Selepas menjaringkan 29 gol dalam 23 perlawanan dalam saingan Liga Belanda untuk PSV Eindhoven pada musim 1999/00, Ruud van Nistelrooy dijangka akan diperkenalkan sebagai pemain Manchester United pada jendela perpindahan musim panas tersebut.

Bagaimanapun, Manchester United dilaporkan menarik ‘hand brake’ apabila PSV Eindhoven menolak untuk mengadakan ujian kesihatan setelah sebulan tidak bermain kerana masalah lutut. Tidak lama selepas itu, Nistelrooy dilaporkan mengalami kecederaan ACL semasa sesi latihan dan menyebabkannya terpaksa berehat selama setahun.

Namun perpindahannya ke Manchester United tetap menjadi realiti pada tahun berikutnya iaitu tahun 2001 dan muncul sebagai salah seorang penyerang terbaik dalam sejarah Red Devils dengan menjaringkan 150 gol daripada 219 perlawanan.

Pemain tengah Barcelona ini ditimpa kecederaan ACL pada tahun 2006 ketika bertembung dengan Edmilson semasa menentang Villareal CF. Kecederaan itu menyebabkannya berehat selama empat bulan.

Bagaimanapun, pemain tengah kelahiran Sepanyol ini berjaya bangkit dengan menjadi salah seorang pemain tengah terbaik di zamannya bersama pasukan Barcelona dan skuad kebangsaan Sepanyol.

Xavi berjaya menjulang kejuaraan La Liga, Liga Juara-Juara Eropah, Piala Dunia Kelab, Kejuaraan Eropah dan Piala Dunia sebelum mengumumkan menggantung butnya pada tahun 2015.

Menuju ke penghujung musim 2007/08, kapten berpengaruh AS Roma, Francesco Totti ditimpa kecederaan ACL semasa perlawanan menentang Livorno. Kecederaan itu menyebabkan Totti tidak dapat menyertai pasukannya dalam saingan Coppa Italia selepas daripada itu.

Totti terpaksa berehat selama empat bulan tetapi setelah sembuh sepenuhnya, dia kembali menjadi taruhan utama AS Roma pada permulaan musim berikutnya.

Pada Mei 2017, Totti membuat penampilan terakhirnya bersama AS Roma dalam perlawanan menentang Genoa dengan masuk sebagai pemain gantian pada separuh masa kedua menggantikan Mohamed Salah.

Pada usia 40 tahun, pemain legenda AS Roma ini mengumumkan persaraan sebagai pemain bola sepak.